Лайли ва Мажнун. АЛИШЕР НАВОИЙ - 5\nHome icon Бош саҳифа»Ўзбек адабиёти»Мумтоз адабиёт»Навоийхонлик»Лайли ва Мажнун. АЛИШЕР НАВОИЙ - 5\n5 дан 7 сахифа\nНавфалнинг Мажнун қабиласи меҳмонлигидин уйига боргоч, Мажнун атосига мизбонлиқ қилгони ва пайванд риштаси ораларида маҳкам бўлуб, меҳмон уйига келгунча Мажнун биёбонга азм қилиб, Лайли шубонига йўлуққони ва шубон итидек лоба қилиб, шубон ани қўйлар аросида яшургони ва Лайлини кўргач қурбон қўйи била Хўтан оюайранининг йиқилмоги ва ҳар қайсини бир васила билаўз қабилаларига элтмоқлари\nСўз ноқасининг раҳилкўши,\nБу навъ чекар ҳуди хуруши.\nКим, чун ҳашамиға келди Мажнун\nШод ўлди аларки эрди маҳзун.\nҲам қўйди атоси нотавонлиқ,\nҲам бўлди аноси тоза жонлиқ\nКийдурдилар анга хаззу дебо,\nХилъатлари барча чусту зебо.\nҲар сори етишти бу ҳикоят\nКим, «Ҳуш анга айламиш сироят».\nЭл кўнглида бу хаёл пишти,\nНавфалға дағи хабар етишти.\nУл худ еб анинг ғамин ҳамиша,\nЗикрин қилиб эрди вирду пеша.\nКўнглига хаёлидин тафаккур,\nЖониға висолидин таҳайюр.\nБу сўзни эшитгач ўлди хушдил,\nБориб кўрарига бўлди мойил.\nОтландию сурди ул тараф от,\nМажнун эли ҳам хабар топиб бот.\nСоз айлаб асоси меҳмони,\nХушдиллиқ ила тушуруб они.\nМажнун била ул сипаҳбади чуст,\nЮз меҳр била қучуштилар руст.\nОқшомғача комронлиғ айлаб,\nБу хайл анга мизбонлиғ айлаб.\nУл худ бўлубон бу ишга хушҳол,\nМажнун ўз ишига қолибон лол.\nЧун навфали меҳр юз ёшурди,\nМажнуни фалак ёшин ошурди3.\nРаҳ тўша кулича ёйди кавкаб,\nНавфал дағи йўлға солди маркаб4.\nБорур эди барча йўл аро шод.\nМажнун қолибон уй ичра ношод.\nЛекин атосиға юзланиб ком\nКим, Навфал анинг сори қўюб гом.\nҲам айлади шоду хуррам они,\nҲам хайл ичида мукаррам они.\nКўнглига тушуб бу сўзки Навфал,\nМажнунни чу кўрмиш эрди аввал.\nЛайли эли бирла ҳарб этиб биғ.\nКим, чекти анинг иши учун тиғ.\nМажнун ғамини чу ер экандур,\nПайванд сўзин дағи дегандур.\nШак йўкки эрур бу ишга мойил\nКим, қилди бнзинг ҳашамни манзил.\nЙўқса Мажнунға йўқтур ул йўл\nКим, келгай ани кўрар учун ул.\nЭмди будурур адаб манга ҳам\nКим, ҳай элппп қилиб фароҳам.\nОнинг сари хизмат этгабиз фош\nКим, бўлғай анинг ишига подош6.\nТопсақ яна лутф ила мадоро,\nУл сўзни ҳам этсак ошкоро.\nРози эса бахтдин қувонсоқ,\nЙўқ деса қабила сори ёнсоқ.\nИстатти ҳашам улуғларии бот,\nАрз этти аларға бу мақолот.\nБорисиға дилпазир тушти\n, Қилмоқлиғи ногузир тушти.\nМажнун иши чунки эрди матлуб,\nОнинг борури кўрунмади хўб.\nҲарнеки керак қилиб муҳайё,\nЕрим кеча ўйлаким сурайё.\nЖамъ ўлубон айлабон бу тадбир,\nҚилдилар ўшул гуруҳи шабгир.\nБу гом аро юз фасона бошлаб,\nҲар бирки туганди ёпа бошлаб.\nБорур эдилар дебон бу сўзни,\nБу сўз била хушдил айлаб ўзни.\nТо даштни онча қилдилар тай\nКим, Навфал уйиға қўйдилар пай.\nУл ҳам қилиб улча шарти икром,\nМанзилда бериб аларға ором.\nҚилди тарабу нишот онча,\nУл хайл ила инбисот онча.\nКим бори кўруб маҳални қобил,\nБўлдилар ўшул ғаразға қойил.\nНавфалга ғараз чу бўлди масмуъ,\nКўнглига бу нукта келди матбуъ.\nДедики: «Бу сўз дейилмиш эрди,\nМажнунға бу ғам ейилмиш эрди.\nҚилдим чу қабул анга рақамзад,\nЭмди дағи қилмоғумдурур рад.\nСиз эмди қўюнг ҳашам сори\nгом, Мен сур ишини қилай саранжом.\nСизга дағи улча дастрасдур,\nОртуқ манга орзу эмасдур.\nСоз анлаб этинг буён азимат\nКим, фурсат эрур басе ғанимат.\nТо ўйлаки бўлса шарт папванд,\nМажиунни қилай ўзумга фарзанд».\nМиоди никоҳ топти таъйип,\nУл хайлға ёнмоқ ўлди ойин.\nШод уй сари бўлдилар равоиа,\nБилмайки не феъл этиб замона.\nУл тунки аларға қолмай ором\n, Навфал сари урмиш эрдилар гом.\nМажнунки уй ичра қолди дилтанг,\nКўздин тўкар эрди ашки гулранг.\nЧун қўймади ҳажр ўти қарорин,\nИшқ илгидин олди ихтиёрин.\nИшқ ўти чекиб забона чиқти,\nУйдин яна бехудона чиқти.\nДашт узра югурди бесару пой,\nГаҳ тортиб ҳую, гаҳ чекиб вой.\nЁЙ эрди қаддию, новак оҳи,\nГардунни қилиб нишонагоҳи.\nБу — ёйиға чун қурар эди ўқ,\nГардун кўзига урар эди ўқ.\nОйини ҳаволаниб таку дав,\nУл навъки меҳри осмонрав.\nЭлтур эди ёр меҳри опи,\nБош урғуча меҳри осмони.\nЧун жадйин соғди чарх золи,\nСут қатраларин оритти ҳоли.\nУл сут била санъат айлабон зол,\nКўргузди панир қурси филҳол.\nОлиға етишти бир сурук қўй,\nЧўпони кўрунди ошнорўй.\nМажнунни дағи шубон чу кўрди.\nАҳволини лутф бирла сўрди,\nМажнун деди: «Эй юзи ҳумоюн,\nҚайда сени кўрмиш эрди Мажнун\nКим, талъатнинг сшио кўрунди,\nДардиға сўзунг даво кўрунди.\nСен ҳам анга айладинг навозиш,\nУл доғи навозишингға позиш».\nЧўпон қўюбон аёғига бош,\nБу навъ такаллум анлади фош\nКим, «Менким ишнм эрур шубонлиқ,\nҚўй бирла қўзнға меҳрибонлиқ.\nТилсиз гала ҳамзабонидурмен,\nЛайли қўйининг шубонидурмен.\nСени кўруб эрдим ул ҳашамда,\nМактабда сабақ ўқур аламда.\nИшқинг аламин дағи билурмен\nҲар чора қилай десам қилурмен».\nМажнун тобониға қўйди бошин,\nНаъл этти ўтукларига қошин.\nДедики: «Аё даминг равонбахш,\nНутқунг ўлган танимға жонбахш.\nИсодек ўлукни тиргузурсен.\nХуш муъжизадурки кўргузурсен.\nЙўқ, йўқки, шубонлиқ ичра Мусо,\nИлгингда асо ҳам аждаросо.\nМусо неки, Хизри роҳим ўлдунг,\nҒам зулматида паноҳим ўлдунг.\nЕткур манга оби зиндагони,\nЯъппкн кўрай йироқдин они\nКим, ҳажрида хаста жон мен асру,\nРаҳм айлаки нотавон мен асру.\nЧўпон деди: «Эй хужаста соҳиб,\nОқшомғача бўл манға мусоҳиб.\nЧора тарафи пазора айлай,\nБир навъ ишингга чора айлай».\nМажнун чекибон дуосиға тил.\nБўлди аига ул кун ўйлаким йил,\nМағриб сари меҳр айлагач рўй,\nСурди чўпон ҳашам сари қўй.\nБир қўй терисин чиқорди филҳол,\nМажнунға дедики: «Эгнинга сол.\nҚўйдек бу терини хилъат айла,\nБошдин аёғингға кисват айла.\nҚаддингни ғанам ичинда хам қил,\nОшиқ эсанг они муғтанам бил\nКим, келгусидур бути паричеҳр,\nАндоқки ҳамал фазосиға меҳр.\nҚизлар била ўйнаю талошо,\nҚўй соғмоғин этгали тамошо\nЕтганда бошингға сен билурсен,\nНе навъ назораким қилурсен».\nМажнун ёпиниб терини маҳкам,\nҚўйлар аро анлабон қадин хам.\nБорур эди тўрт аёғланиб тез,\nТо қилди замоиа фитнаангез.\nҚўйлар чу қабилаға ёвушти,\nҚизларға хиром жўши тушти.\nАнжум киби чнқтилар шитобон,\nЛайли ул арода моҳитобон.\nЧун ишқ аро кўп бўлуб малоли,\nОшуфтаву тийра зулфу холи.\nҲижрон ўтидин узорида тоб,\nГулбарги сиришк бирла сероб.\nГнсуки бўлуб йўлиға жоруб,\nОламға сочиб ғубору ошуб.\nФитнаки кўзига сурма тортиб,\nЖон нақдин олурға кўз қарортиб,\nМужгоники қатл айлаб оҳанг,\nЮз шуъласи дудидин тутуб ранг.\nЎтлуғ юзиким бўлуб дилафрўз.\nМажнункушу балки нуктадон сўз.\nБу навъ жамол ила етиштн\nЮз ғанжу далол ила етишти.\nМажнунға кўрунгач ул паризод,\nОйини ҳаёти бўлди барбод.\nБир оҳи фалак шигоф чекти\nКим, кўкни анга ғилоф чекти.\nҚўй ичра йиқилди зору бедил.\nҚўйдекки қилурлар они бисмил.\nУл нолаки чекти бемадоро,\nҚўйларға рам ўлди ошкоро.\nБўтрашти чу ҳар бириси бир ён,\nҚолди орада ғариб гирён.\nЛайли ИЧЙИ ўртаб ўтлуғ оҳи,\nКелди билайин дебон камоҳи.\nБоқса ётур эрдн ер уза пўст,\nУл пўст аро ниҳон бўлуб дўст.\nБаским ғам ўти танин қарортиб,\nУл мушк ўзига нофа тортиб.\nМушкин кўрунуб тани низори,\nЛайли сочининг нечукки тори.\nГулрухға чу бўлди қисса маълум,\nОҳ урдию ҳуши бўлди маъдум.\nЁр узра йиқилди сарвқад ҳур,\nТуфроқ уза туштн гўйиё нур.\nИшқ ичра тани низор бирла,\nҲамхобалиғ этти ёр бирла.\nОшиқки эрур ишида содиқ,\nМаъшуқ бўлур бошида ошиқ.\nҚизлар бўлубон ул ишдин огоҳ\nКим, бўйла йиқилди икки дилхоҳ.\nГулрухни кўтардилар ҳам улдам,\nВасл ўлмай аларға хушсиз ҳам.\nАзм айлаб ўкуш фасона бирла,\nУл амрда юз баҳопа бирла.\nСаҳрода қолиб ғарибу бехеш.\nҲайратда шубони чораандеш\nКим, топса хабар қабила аҳли,\nБирдам йўқ анга ҳаёт маҳли.\nМундоқда нки жамозалнқ тез,\nЕттилар этиб жамозалар хез.\nБу ҳолат ичинда топқоч они,\nБир ноқа чўкурдилар равони.\nНоқа уза они қўпдилар чуст.\nИлгин аёғини тонгдилар руст.\nВоқиф бўлмай қабилада эл,\nАзм ўлди аларға ўйлаким ел.\nМундоқ деди ровийи фасона\nКим, келгач атосп уйга ёна.\nБилдики кетибдур ул ҳамул шом,\nКўп йнғлади уйда тутмай ором.\nЙиғлай-йиғлай изин иришти,\nУл ерда етиштиким етишти.\nБоғлаб тева узра чунки топиб,\nКелтурди уйига тегру чопиб,\nЕткургунча ҳашамға оии,\nЮз қатла лабиға етти жони.\nЧун етти қабилаға ёбондин.\nЁд этмади қўй била шубондин.\nЭй водийи Айман ичра қўйчи,\nИтмен санга ўз қошингда қўйчи!\nШуғлунг била бошладим йўлумни\nТут лутф ила сек дағи қўлумни.\nМажнун атоси ўглина кўп насиҳатлар била Навфал ҳашамига олиб боргони ва Навфал сур асбобини сурур била чиқаргони ва тазвиж ршитаси ақди тузқлгони ва ул гириҳ маҳкам булмасдин бурун узулгони ва бир ошиқ маъшуқи васлидин ком топқони ва яна бир ошиқ маъшуқи васлин тилай гом ургони\nМашшотаки сўз дурини терди,\nБу бикрға бўйла жилва берди\nКим уйга чу келди зор шайдо,\nМағзи аро бўлди ҳуш пайдо.\nЙиғлаб атоси қилиб шикоят,\nЭтиб яна панди бениҳоят.\nУл сўз демайин малолатидин,\nБоқмай атоға хижолатидин.\nФаҳм ўлгоч атосининг малоли,\nТуфроғ этиб ани инфиоли.\nЮз ерга қўюб тутуб қулоғин.\nКўп ўпти атосининг аёғин.\nДедики: «Кечур гуноҳим охир\nКим лутфунг эрур паноҳим охир?»\nКўргач ато ажз эътирофи, Деди:\n«Бу ишинггадур талофи.\nҚилғон боридин ружуъ қилсанг,\nНе ишга десам шуруъ қилсанг.\nМендин тиласанг ризо қабул эт.\nНе шаръ этар иқтизо қабул эт».\nМажнунки футувват аҳли эрди,\nИҳсону мурувват аҳли эрди.\nҲуш ўлса димоғи ичра сокин,\nТарки адаб эрмас эрди мумкин.\nОдоби ҳидоят аҳли янглиғ,\nОйини валоят аҳли янглиғ.\nАндоқки тилаб худо ризосин,\nАндин сўнг ато-ано ризосин.\nДеди: «Санга ҳарнеким ризодур,\nҚилмоғлиғ ани манга сазодур.\nҲукм этки не навъ этай шиорим,\nЭтмакда ани не ихтиёрим?»\nБўлди атоси бу нуктадин шод,\nНавфал ишидин сўз этти бунёд\nКим, Навфалким Арабдадур тоқ,\nЙўқ, йўқ, не Арабки, тоқи офоқ.\nКўп бўлди сеиинг учун аламсанж,\nКўнглига ишингда етти кўп ранж.\nЧунким йўқ эди азалда тақдир.\nТопмади ишинг бутарга тадбир.\nЭмгаклари бўйнунга эрур қарз,\nУзрин қўлмоқ сапга эрур фарз.\nЭмди будурур анинг ризоси,\nҲам хаста атонгнинг илтимоси\nКим, зоҳир этиб тариқи пайванд,\nҚилсоқ анга доғи сени фарзанд.\nБир ётлнғи бор эмиш париваш,\nБоштин-аёғи латифу дилкаш.\nИффат ҳарамида ул жамила,\nСавдосида зор юз қабила.\nВаслин тилар элга худ адад йўқ,\nАйтурға аига валек ҳад йўқ.\nБу иш биладур манга мубоҳот,\nТаъхирда келди бийми офот.\nМендин тиласанг ризо, ризо бер,\nБу қисса ризосини манга бер!»\nМажнун тилин андоқ айлади банд\nКим, бўлди ризоси бирла хурсанд.\nХушвақт ўлубон қўпуб тарабиок,\nИндатти қабила аҳлини пок.\nҲарнеки керак ул иш яроғи,\nОмода қилиб зиёда доғи.\nМажнунни ясаб либос бирла,\nТун-кун киби кишу ос бирла.\nҲеч иш била фавт қилмай авқот,\nНавфал сори азм қилдилар бот.\nУл ҳам чу эшитти можарони.\nЖамъ айлади хешу ақрабони.\nЖаши анжуманин азим қурди.\nУл хайлни базм аро тушурди.\nОйини тарабға қўйдилар юз,\nИчку эди неча кеча-кундуз.\nЧун бўлди тараб ишига анжом,\nБирдам кўтарилди базмдин жом\nКўп зийнату зеб этиб иковни,\nГулчеҳра келин бнла куёвни.\nҚизнн асраб ҳижоб ичинда,\nОйдек тўқуз ниқоб ичинда.\nБазм ичра куёвга қўйдуруб гом,\nБердилар эл ўртасида ором.\nУлтурди хатиби Ийси иъжоз ,\nҲақ ҳамду саносин айлаб оғоз.\nОй бирла қуёшни айлади ақд,\nБоши уза сочтилар басе нақд.\nЧун меҳр келин киби ёшуиди,\nТун ерга куёв киби юкунди.\nГардун кўрубон бу иш мувофиқ,\nКелтурди тўқуз табақда сочиқ.\nУл уйгаки урмиш эрдилар тахт,\nТахт устида солмиш зрдилар рахт\nБошладилар ул, икковни хандон,\nЙўқ кулгу валс аларға чандон.\nМажнунни қарин қилиб париға,\nТопшурдилар ойнп Муштариға.\nУй гирдидин элпи сурди Навфал\nКим, қолмади анда элга мадхал.\nУл теграда жамъ ё жарида,\nАлқисса йўқ эрди офарида6.\nБир пос чу тундин ўтти ул хайл,\nТўшлуқ-тўши қилди уйқуға майл.\nНавфал йироқ ўлтуруб ичиб мул,\nҲардам қилур эрди бир тахайюл.\nСавдоси бу йўлға тутти они\nКим, уй ёниға келнб ниҳони\nСекин қилиб уй кийзини пора,\nУл фуржадин айлади назора.\nКўрди еридин қизинки қўпти.\nМажнуи қошиға келиб ер ўпти.\nБунёд эттики: «Эй ягона,\nИшқ ичра ягонаи замона.\nҲам нури вафо энгингда ломиъ,\nБу нукта эрур қошимда равшан,\nЭл олида ҳам эрур муайян\nКим, Лайли ишида нотавонсен,\nИшқида жаҳонға достонсен.\nКўнглунгдур анинг ғамида\nмаҳкам Ким, ишқи эрур санга мусаллам,\nКўнглунг ўтидин совутмоғунгдур,\nУл борида ёр тутмоғунгдур.\nИккимиз атосининг ризоси,\nСолмиш сапга бу иш ибтилоси.\nЧун кишвари ишқнинг шаҳисен,\nИшқ аҳли ўтининг огаҳисен.\nБордур манга доғи дардманди,\nИшқим расаниға понбанди.\nДардим ўти ичра тоби онинг,\nМен доғи келиб хароби онинг.\nЛекин икимиз ўти ниҳони,\nНе мени улус билиб, не они.\nФикр айлаки ул асири маҳжур,\nФаҳм этса сепинг била майга сур.\nБу кеча анинг не ҳоли бўлғай?\nУмри кунининг заволи бўлғай!\nСирримни санга чу айладим фош\n. Сендин манга будур эмди подош\nКим, рози бўлуб ғароматимға,\nБўйнунгни қўюб маломатимға.\nҚилмай мени эл аро фазиҳат ,\nҚўпсанг дағи айласанг азимат.\nҲар кимгаки бу фасона етса,\nУл хайл сени маломат этса,\nМен бўлмасам эл аро муотаб,\nҚилсаиг сен ўзунгни-ўқ мухотаб.\nБу навъ мурувват ўлса сендин,\nИзҳори футувват ўлса сендин.\nУммедим эрурки қодири пок,\nЛайлиники келди нодири пок\nУз ҳифзи аро зимонда тутғай,\nҲар маҳлакадин амонда тутғай.\nҲам ҳажрида олмағай шикибинг,\nҲам васлини айлагай насибинг».\nМажпупға етиб бу сўздин озор,\nУл хаста ишига йиғлади зор.\nДедиким: «Аё рамида пайванд!\nБўл ишқу му.ҳаббатннгға хурсанд.\nЁрингға вафо шиоринг ўлсун\nКим, тепгри ҳамиша ёринг ўлсун.\nМен худ тушубон ичимга андуҳ\nҚилғум эди азми водию кўҳ.\nКўнглунгни кнлур учун риоят,\nОшуфта замир эдим бағоят.\nБу лутфки сендин ўлди зоҳир\n, Узрунгпи нечук қўлай мен охир\nКетмаккаки жазм ниятим бор,\nКетсам санга худ не миннатим бор.\nМен худ кетар эрдим ушбу соат\nБердинг сафаримға иститоат.\nМиннат санга йўқ, ўзумга қўйдум.\nЖон бирла ики кўзумга қўйдум», —\nДеб қўнти анга дуолар айлаб,\nМундоқ караму атолар айлаб.\nСоз этти оғолиғу сингиллик,\nКўп истади синглидин биҳиллик.\nЧиқти дағи азми пўя этти.\nҒам бодиясиға кирди кетди.\nНавфал кўрубои бу турфа ҳолат,\nҚиз бирла куёв аро мақолат.\nҚўпти доғи уйда тебради данг,\nМай ичра киши еган киби банг.\nКўрган неки ёд этиб уёлиб.\nНе асрай олиб, не айта олиб.\nУйнинг яна сори қаҳру кинда,\nҚиз ошиқи бор эмиш каминда.\nИлги ародашнаи тутуб тез\nКим, бўлса ул икки ишратангез.\nУл иккини ҳам ҳалок қилғай,\nУз кўксини доғи чок қилғай.\nПок эрди чу ишқи ичра ул зор,\nИшқ айлади анга ўтни гулзор,\nМажнунға тутуб ўзини таслим,\nКўп топти тариқи ишқ таълим.\nТуфроғиға суртубон жабинлар,\nТавриға деди кўп офаринлар.\nҲам дилбаридин топиб нишона,\nОйини вафода ғойибона.\nБехуд қилибон бу ҳолат они,\nУл меҳру муҳаббати ниҳони.\nЧун шавқида тоқати бўлуб тоқ,\nУн ичра кириб ҳариф муштоқ.\nЕр устида айлади танин паст,\nТуфроққа жонни қилди ҳамдаст.\nМаъшуқ чу кўрди потавонин.\nЮз саъй ила асради фиғонин.\nМехр ила бошиға соя солди,\nБоштин кўтарди кўнглин олди.\nЙилларки бу ишқ арода эрди,\nКундин-кунга зиёда эрди.\nБермайдур эди иковга пайваст,\nБу тунгича васл давлати даст.\nБир-бирига меҳр этиб падидор\nБўлдилар иковла масти дидор\nЖуз нафс муродиким йўқ эрди,\nЎзга бори кам даст берди.\nТонг отғуча гунгу лол эдилар,\nСармасти майи висол эдилар.\nЧун тонг қуши нола ёд қилди\nОшиқ дағи хайрбод қилди.\nБош олдию кетти васлдин шод,\nМаъшуқаси қолди ғамдин озод.\nЧун субҳ арусининг юзида,\nКўргузди сапида дам сапида.\nМашшотаи чарх тутти ўтру,\nКун чашмасидин юзига кўзгу.\nСур эли юз урди бомдодон,\nҚиз бирла куёв қошиға шодон.\nУл уйда бири эди, иков йўқ,\nҚиз ёлғуз эди, вале куёв йўқ.\nТўлди яна ғамдин ул арози,\nМажнун эли худ ўлумга рози.\nНавфал билибонки иедур аҳвол,\nАйтурға вале тили бўлуб лол.\nМажнун элига басе қўлуб узр,\nАйтур сўзи сарбасар бўлуб узр\nКим, «Тенгридин эрди бўйла тақдир,\nНеким тақдир эрур, не тадбир.\nНе сиздин ўлуб бу иш, не биздин\nБалким не ўғулдину не қиздин.\nТақдирдин эрди бўйла ҳолат,\nШукр айлангу рафъ этинг малолат».\nБу узр ила барчани узотти,\nЁнди ўзию узолди ётти.\nУл навъ нуҳуфта ранжу темор,\nБистар уза жисмин этти бемор.\nБемормен, эй табиби ҳозиқ,\nТашхисинг эмас вале мувофиқ,\nЖонимни олур ғами ниҳоним,\nДафъ айлаву ё бағишла жоним.\nФалак золи мушаъбидлигининг буқаламунлуги Мажнунни Навфил қизи висолига еткурмасдин бурун айиргондек Лайлини доғи Аби Салом малолатидин саломат айириб ҳажр каро тунида икки номуродни муродга еткургони ва бадансиз руҳни руҳсиз баданга кивургони ва руҳ била бадан васли муяссар бўлгоч тиги фироқ сургони ва ул сув била бу висол ўтин ўчургони\nКилкики бу сафҳа қилди хориш,\nАфсона бу навъ этар нигориш\nКим, ул неча кунки чархи пурфан\nКим, кўпроқ анга фиреб эрур фан.\nҲазл этти не ҳазл, беҳаёлик,\nМажнунға буюрди кадхудолиқ.\nҲам Ибни Салом иттифоқи,\nСоз айлади уйланур яроқп.\nҲарнски керак қилиб мураттаб,\nЛайли хашамиға сурди маркаб.\nЧиқтилар алар дағи топиб ком,\nБердилар анга уй ичра ором.\nХайлини дағи тушурдилар бот,\nБазм ичра қадаҳ кетурдилар бот.\nУл навъки расм эрур зиёфат,\nАйлаб анга доғи кўп изофат.\nАйш айладилар неча туну кун Ким,\nне куня майсиз эрди, не тун.\nЧуп бўлди маҳалки ақди тазвиж.\nБергай бу нишот ишига тарвиж .\nБўлмиш эди соат ихтиёри,\nЖамъ ўлди қабила аҳли бори.\nТил чекти хатиби ҳарзапайванд\nАқд ичра куёвни айлади банд.\nЧун топти пикоҳ иши сарапжом,\nЛайли ҳарамиға урдилар гом\nКим, майл этибон тумап жафоға,\nБергайлар ул ойни аждаҳога.\nЕр илги чу илгига ёвушти,\nМискинға ғариб қисса тушти.\nТабъи хафақондин эрди маълул,\nКўп бўлса эди қадаҳқа машғул,\nАндоқ солур эрди жисмиға печ\nКим, келмас эди анга нафас ҳеч.\nИчти печа кун чу бемадоро,\nУл захмати бўлди ошкоро.\nУл навъки тарки ҳуш қилди,\nЎлган кишилар киби йиқилди.\nУл бўлди ҳаётидап чу маҳжур,\nМотамға мубаддал ўлди ул сур.\nБир уйга киюрдилар равони.\nҒавғо бўлди куёв бошиға\nКим, келмади эл келин қошиға.\nБечора келинни лол этиб фикр,\nТовуси шикаста бол этиб фикр.\nКўнгли аро эрди юз тафаккур,\nУл бордию келда минг таҳайюр.\nЎз қатлини айламиш эди биғ,\nПинҳон қилиб эрди заҳрлик тиғ\nКим, хасм топар нафас анга ком,\nЎлтургай ўзини ком-ноком.\nАғёрдин ўзни ори этгай,\nЎз ёри вафоси бирла кетгай:\nТиғ ўзига ихтиёр қилди,\nХасми баданиға кор қилди.\nКўргузди бутун фалак нифоқи,\nКўп амри ғариб иттифоқи.\nБу эрди бирики ул ики фард\nКим, жонлари эрди дардпарвард.\nБаҳри фалак урди ул сифат\nмавж Ким, айлади икки фардни завж.\nҲар бирни яна биров била жуфт,\nЕткурмади ҳеч дур аро суфт.\nБир буки бу навъ ики кудурат.\nБир кеча ичинда тутти сурат.\nҲам ул кеча айрилиштилар бот,\nЎз бўлмайин ўлдилар яна ёт.\nГўёки мунажжими назарбип,\nБир эрдики соат этти таъйин.\nБу ишда мунажжим ар забундур,\nЯъни «казабал-мунажжимун» дур.\nАлқисса куёв чу бўлди беҳол,\nЗаъф айлади пайкарини помол.\nМажмуъ эл онда эрди ул тун,\nКадбонуву золу бикру хотун.\nЛайли бўлуб ул балодин озод,\nТопти ғамгин замирини шод.\nКўрдики қошида кимса йўқдур,\nЭл барча куёв бошида ўқдур.\nКўнгли тўла эрди ҳужра холи,\nУй ёнида бир қум эрди олий.\nУйдин ташқарп қўйди гомин,\nУл қум уза кўргузуб хиромин.\nТутмас эди лаҳза-лаҳза ором,\nСекин-секин урар эди гом.\nҲар лаҳза дер эрди шукри бори,\nБорурда йўқ эрди ихтиёри.\nТо онча масофат айлади тай\nКим, қилса назар кўрунмагай ҳай.\nМажнун дағиким тутуб биёбон,\nБу сори келур эди шитобон.\nУл мунга, бу анга чуп ёвушти,\nИккисига изтироб тушти.\nЛайли танибон анинг навосин,\nНавҳа аро назми жонфизосин.\nМажнунға етиб анинг насими,\nКолмай ичида фироқ бийми.\nТо бир-бирига етиштилар бот,\nКим кўрди висол бўйла, ҳайҳот?\nЧун бир-бириспн таништилар жазм,\nРуҳ этти бадан ҳаримиға азм.\nЯъни бадан ўлди зору мажруҳ,\nМаъшуқи ўшул бадан аро руҳ.\nРуҳи қудсий нузул қилди,\nХоки тан аро ҳулул қилди.\nИкки гуҳар ўрни бўлди бир дурж,\nИкки қуёш авжн бўлди бир бурж,\nБир соғар аро тушуб ики мул,\nБир ғунча аро бутуб ики гул.\nБир жисмда икки руҳ ўлуб гум,\nБир кўз аросида икки мардум.\nВасл айлади иккиликни боқий,\nВаҳдат қадаҳини тутти соқий.\nБу бода бирини маст қилди,\nУл бирини майпараст қилди.\nЙўқ, йўқки, икиси маст бўлди,\nҲам иккиси майпараст бўлди.\nБу турфаки гар ики эди от\nТопилмас эди бағайри бир зот.\nИкки қадаҳи оби зиндагони\nҚўшулса, ким айру англар они?\nБу қанд эдию ул зулол монанд,\nЖазб айлади ул зулолни қанд.\nБу сув эди ул ҳубоб ҳосил,\nБир оҳ ила ўлди анга восил.\nБир лаҳза сипеҳр ўлуб мулойим,\nФитна кўзин этти кеча нойим.\nАфлок вафоға бўлди боис,\nАфлок уйидин чиқиб ҳаводис.\nАмн ила замонаи мушаъбад,\nАтрофиға даҳрнинг чекиб сад.\nЁр эрди сипеҳру, давр ёвар,\nАқл айламайин бу ишни бовар.\nҲарнеки ҳисоби офариниш\nАйлаб ул иковга васл хоҳиш.\nУргамчи шабоққа жулни тирмаб,\nТумшуғини ришта бирла чирмаб.\nХуффошки сайри давр топиб,\nОламға қаноти парда ёпиб.\nЮзига тушуб бўри қулоғи,\nАндин ёпилиб кўзи чароғи.\nНогаҳ уку чекмагай дебон ун,\nТумшуғи этиб кўзини чобун.\nҚўйчи ктин уйқу деви босиб,\nҚўйлар юпги риштасидин осиб.\nМакр ила саводи анбаролуд,\nДўлту тўшугига солибон дуд.\nОсуда чарандаву паранда,\nУйқуда газандаву даранда.\nИмдод аён қилиб табойиъ,\nБўлмасқа бу навъ васл зойиъ.\nНе гард қўпуб, не ел равона,\nСув сокину чекмай ўт забона.\nЁймоққа ҳаво мижози мойил,\nЎтнинг кураси юзига ҳойил.\nҲам парда тироз ўт ҳарири,\nИнмасга сипоҳи замҳарири.\nУл доғи фалак юзин тутуб пок,\nБир-бир юзини тўққуз афлок.\nНаҳсиятидин кечиб савобит,\nСайёр саодат ичра собит.\nОй қурсида йўқ зиё нишони,\nЕр анга қуёш қўмондони.\nТонг отқуча юммайин кўзин тийр\nАйлар эди «ин якоду» таҳрир.\nЗуҳра не ўқуб, не чолибон чанг,\nПарда аро кирмак айлаб оҳанг.\nКўп шамъики ер тубига бориб,\nХилват кеча шамъни чиқориб.\nБаҳром чекиб синон, солиб шўр\nКим боқса ёмон кўз айлагай кўр.\nБиржис қўл очубон дуоға,\nФурсат тилаб икки дилрабоға.\nНаҳсийятидин Зуҳал юмуб чанг,\nТунга берур эрди юзидин ранг.\nТун қирға булғабон қўлини,\nБерк айлар эди саҳар йўлини.\nСовуқ нафасини урмайин субҳ.\nТун кулларини совурмайин субҳ.\nСодиққа нафас урар ҳавас йўқ,\nКозибга худ ул кеча нафас йўқ.\nТун дуди тутуб фалак хамини,\nТутмиш эди субҳлар дамини.\nЙўқ элга ёруғ чароғи биниш,\nУйқу аро қолиб офарнниш.\nУл икки нечукки бахти бедор,\nБўлуб бири-бирга масти дийдор.\nЙиллар бўлған фалак хилофи,\nБир кечада топибон талофи.\nЧирмаштплар ўнлаким тану\nжон, Е сарви снҳию ишқпечон.\nГоҳи бу ўпуб анинг аёқин,\nГоҳ ул ислаб мунунг сақоқин.\nБу гоҳ қилиб қўлини қуллоб.\nУл танға сочи киби уруб тоб.\nУл гоҳ тутуб мунуиг қўлнп туз,\nГаҳ суртубоп анга кўз, гаҳи юз.\nБу гоҳ очар эди қулочин,\nЧирмар эди қўлға ёр сочин.\nЯъни анга ганжким ҳавасдур,\nЧирмашса йилон ажаб эмасдур.\nУл гоҳ мунга аён қилиб дард,\nЖўлида сочидин оритиб гард.\nЯъни бу саводи ғам ғубори,\nБеҳким мапга нофан тотори.\nМажнун соғиниб ўзини Лайли,\nАйлар эди нозу ишза майли.\nЛайли ўзини соғинди Мажнун,\nШукр эттики, ёри эрди мақрун.\nУл бу бўлдию лек бу ул,\nТопмади арода иккилик йўл.\nҲар ишқи ўтуб ҳалокликдин,\nАйру эмас эрди покликдин.\nИшқ аҳли бу назъ ўлсалар пок,\nГар сасл муаббад ўлса небок?\nОшиқки муроди ком бўлғай,\nОшиқлиқ анга ҳаром бўлғай.\nАлқисса ул икки ёри дилбанд,\nЧун бўлдилар ўйла васл пайванд\nПайванди сипеҳрнинг узулди,\nОҳанғи жафо яна тузулди.\nЁлғон куларига бўлди роғиб\nКим, қилди тулуъ субҳи козиб.\nЧун субҳ қарори тоғдин ошти,\nМажнун юрагига ўт тутошти.\nЛайлидин ўлуб тараб гурезон,\nТонг шамъидек ўлди ашк резон.\nБилдилар иковки чархи бемеҳр\nЎз меҳрига зоҳир этгуси чеҳр.\nЮз узр ила қўптк сарви навҳез,\nНаргисларин айлаб арғувон рез.\nШарҳ эттики фитнаи ҳаводис,\nОқшом не иш этмиш эрди ҳодис.\nЯъни: «Тураримға юз жиҳатдур,\nБорсам дағи айни маслаҳатдур».\nБағри ярасин бу доғи сўкти,\nБаъзи кеча ўткан ишни тўкти.\nБир-бирларининг ўпуб аёғин,\nТоза қилибон фироқ доғин.\nДевопага қолди ғам туни дард,\nУз буржиға чиқти моҳу шабгард.\nХуш давлат эрур висол шоми,\nОчилмаса субҳи ҳажр доми.\nУл шом юз илча гар ҳавасдур,\nЧун субҳ дам урди бир нафасдур.\nМажнуннинг фироқ тоши кўксига урар учун Нажд тоғини оромгоҳ қилғони ва ул тоғда кўзидин тўккан бағар хунобаси била лолазор очилғоии ва ғазоли мушкбўйи ёдидин мушкин ғазоли била такаллум тузгони ва насими мушкафшон била наво кўргузгони\nМундоқ деди бу фасонаи дард\nКим, ул кечаким ики дилором\nБир-бирининг васлидин олиб ком,\nДашт узра бириси қолди ёлғуз,\nҚўйди бириси қабилаға юз.\nХоли қолиб эрди хиргаҳи моҳ,\nСолди ўзин анда моҳи хиргоҳ.\nЭл бўлмади ҳолидин хабардор,\nКим васлидин ўлди баҳрабардор.\nУл зумраи номурод ғофил\nКим, бўлди анга мурод ҳосил.\nЧун субҳ куёвдек айлаб оро,\nЖилва била бўлди ошкоро.\nТанги нафас этти они асфар,\nУл ранг илаким гули муасфар.\nСоҳиб хафақон куёв кўз очти,\nБошидағи эл сари сўз очти.\nДедики кетурдилар амори,\nАзм айлади ўз висоқи сори.\nКим, заъфи қачонки бўлса зойил,\nБўлғай яна айлар ишга мойил.\nЛайлики уй ичра тутти таскин,\nҲажр андуҳидин кўп ўлди ғамгин.\nЁр иси топиб эди димоғи,\nОнсиз бўла олмади фароғи.\nҲам дардида бор эди қатиғлиқ,\nҲам айшида бор эди ачиғлиқ.\nМажнунғаки стти давлати васл,\nФаҳм этмаган эрди лаззати васл.\nКуюб ғам ўтиға ўйлаким хас,\nВасл оти эшитур эрдию бас.\nЧун васл ила тоза бўлди жони,\nНўш этти юз оби зиндагони.\nТўкти бу ҳаёт нўшин айём,\nТутти яна заҳр тўла юз жом.\nҲажрики анга мураттаб ўлди,\nАввалғидин эмди асъаб ўлди.\nКўнгли аро юз балойи ҳойил,\nБўлди, яна Нажд сори мойил.\nУл қуллаки Нажд дерлар оии,\nЕр уза келиб сипеҳри сони.\nАвжики етиб фалак симоин,\nҚоплондин олиб қамар низоин.\nҲам қоплонидин асадға эмгак,\nҲам таккаси жадй бирла ҳамтак.\nГулгунау вусмадин юзи фард,\nЯъники йўқ анда сабзау вард.\nҚолқониға оннинг уруб тиғ,\nБал меҳр юзига тегуруб тиғ.\nТиғи уза пора-пора хора,\nАндоқки қиличда сангпора.\nХоро эди жисми кўҳ то кўҳ,\nОшиққа нечукки кўҳи андуҳ.\nОшиққа жафо қилур учун фош,\nҚўйнию этаклари тўла тош.\nҲар хор анга ҳажр пешидек тез,\nҲар хора фироқдек ғамангез.\nМажнунға бу тоғ авжи маскан,\nУл авжда хорарўбу хаскан.\nЯъни буки тутқоч анда манзил\n, Манзури эди бори қабоил.\nЛайли ҳашамни қилиб пишони,\nКўзидин нтурмас эрди они.\nБу навъ қилиб ғамиға чора, Ул\nҳайни қилур эди назора.\nЧиқса эди ул қабиладин дуд,\nАйлар эди кўзнн сурмаандуд.\nГард ўлса фалак сори аламкаш,\nБор эрди кўзига тўтиёваш.\nУрди яна ул тараф қадамни.\nТортиб яна оҳи дам-бадамни.\nУл тоғ уза чиқти оташангез\nАпдоқки бийикка ўт чиқар тез.\nТикти яна ул қабилаға кўз,\nДе бошлади ўз-ўзи била сўз.\nДаврида вуҳуш бўлди пайдо,\nҲуш ичра алар вале бу шайдо.\nГирдида туюр бўлдилар жамъ,\nПарвопа алар валек бу шамъ.\nБу навъ бўлуб шиори онинг,\nУл хайл ила рўзгори онинг.\nУл ваҳшки эрдилар жалиси,\nБир жайран эди анинг аниси,\nҲам кўзию бўйни шўху нозук,\nҲам пайкару шахси чусту чобук.\nСурат анга лутф хомасидин,\nНофа анга жон шамомасидин6.\nДевонаға ёру ошно ул,\nТакя қилур ўлса муттако ул.\nБўйнин қучар эрди кўргузуб меҳр,\nСуртар эди чеҳрига анинг чеҳр.\nАшкин аритиб қулоғи бирла,\nЖисмини қашиб тувоғи бирла\nВасфи ора соз этиб тарона,\nДер эрди қулоғига фасона:\n«Кей дилшудаларга ошно хўй,\nБошдин-оёғингға ошно рўй.\nМолида танинг ипак кийиб жум,\nОстингда ипак ерига қоқум.\nҲам тоза куфул била сарининг\nҲам турфа узор ила жабининг.\nОғзинг аро лоладин навола,\nТилдин қолиб анда барги лола.\nТишлар санга лола узра мўлдур,\nМўлдур демайинки риштаи дур.\nЭрнинг топибон дур узра ёқут.\nРанг ичра ики кўзунг қароси,\nПозаҳри ила қаро ароси.\nЮз нўшдин элга еткуруб баҳр,\nҲар кўз юмуб очқуча бу позаҳр\nЁ қатл қилурға келди хашминг,\nПозаҳрдин ўлди заҳр чашминг?\nПозаҳр дема, қаро бало ул,\nЖон бирла кўнгул аро бало ул.\nЛайли кўзидек фусунгару шанг,\nБесурма, валек сурмаи ранг.\nНозук қаламинг назарда мутлақ,\nЙўнғон қаламидурур учи шақ.\nТуйноқ эмас англасам камоҳи,\nЮқмиш қалам учиға сиёҳи.\nРаъно сўнгагинг сўнгакка пайванд,\nАндоқки қаламда ҳам бўлур банд,\nБу турфаки ёзғали рақамни,\nЙўқмишсен бандлнқ қаламни.\nУшбу қалампнг била хиром эт,\nЛайли ҳашами сари мақом эт.\nЧиққанда баҳор гашти сори,\nГар тушса сснинг сори гузори.\nДавр айла бурун, югур қироқдин,\nЭврул бошиға, вале йироқдин.\nЧун давр ила айласанг таку пўй.\nТупроққа ҳар ўн қадамда юз қўй,\nТут сайрда йўл валек мендин,\nХоки раҳи бўл валек мендин,\nҲам юзни сенинг юзунгга суртай,\nҲам кўзни сенинг кўзунгга суртай.\nУл ёнки хиром этар равон бўл,\nЛола била гул аро ниҳон бўл.\nЕтгач оёғиға сурт юзни,\nХоки қадамиға икки кўзни.\nБўзлаб ғамим айла ошкоро,\nМунграб мунгум айт бемадоро».\nБу навъ кийик била ниёзи,\nҚушлар била ўзга навъ рози.\nҲар бирга деб ўйла қиссаи ғам\nКим, қуш тили ёлбориб дамодам.\nЖон сафҳаси узра нома ёзиб\n, Ҳар лафз ёзарда кўнгли озиб.\nЖон риштаси бирла номани чуст\n, Боғлабон алар қанотиға руст.\nГаҳ тайри ҳаводин айлаб эълом,\nГаҳ боди сабодин айлаб эълом.\nКўнгли ҳаваси висоли бирла,\nЛекин бу ҳавас хаёли бирла.\nУл васлки тоимиш айлабон ёд,\nОнинг била кўнглин айлабон шод.\nЮз йил киши ҳажр аро чекиб дард,\nБўлса нафасе висол парвард.\nҒам йўқ яна бўлса ҳажр пайваст,\nУл ҳам манга ваҳки, бермади даст!


СУРХОНДАРЁ ВИЛОЯТИ БОЙСУН ТУМАНИДАГИ ВАЗИЯТГА ОЙДИНЛИК КИРИТИЛДИ\nСУРХОНДАРЁ ВИЛОЯТИ БОЙСУН ТУМАНИДАГИ ВАЗИЯТГА ОЙДИНЛИК КИРИТИЛДИ Бош сахифа\nРеспублика Давлат санитария эпидемиология назорат маркази Бойсун туманида ҳомиладор аёлнинг вафот этганлиги юзасидан текширув ишларини олиб бориб, қўйидагиларни маълум қилади.\nСурхондарё вилояти Бойсун тумани Омонхона қишлоғида яшаган, 1995 йилда туғилган З.Х. 2019 йил 13 май куни Бойсун туман тиббиёт бирлашмаси туғруқ комплекси гинекология бўлимига ётқизилган.16 май куни бемор аҳволи оғирлашгандан сўнг туғруқ комплексининг жонлантириш бўлимига ўтказилади. 17 май куни эса беморда бурундан қон кетиш аломатлари бошлангач, вилоят маслаҳат гуруҳининг гематолог ва ЛОР шифокорлари томонидан кўрикдан ўтказилиб, “Ҳомиладорлик 17 ҳафталик, бурундан қон кетиши, Д.В.С гипокогуляция босқичи” ташхиси қўйилган. Бундан ташқари, шифохона неврологи ва тор мутахассислар томонидан консультация қилинган.\nБеморга 18 май куни интенсив муолажалар ҳамда 1,5 литрқон зардоби ва 500 мл эритроцитар масса қуйилган. Бемор 19 май куни “Ўткир юрак етишмовчилиги, ДВС синдроми” натижасида вафот этган. Беморда қон кетиш аломатлари ва инъекция қилинган жойларда қон талашлар бўлганлигини инобатга олиб, патологоанатомик бўлимда мурдадан арбовирусларга текшириш учун қон намунаси олинган. Қашқадарё вилоят ДСЭНМнинг ўта хавфли юқумли касалликларни текшириш лабораториясига юборилган қон намуналари текширилганда Қрим-Конго гемморагик иситма касаллиги аломатлари аниқланган.\nМазкур касалликнинг юқиш хавфи юқорилиги боис вилоят ДСЭНМ бошқармаси мутахассисларидан иборат гуруҳ тегишли меъёрий ҳужжатлар асосида касаллик ўчоғида тўлиқ муолажалар ва парвариш ишлари амалга оширилди. Марҳум беморнинг оила аъзолари ва у билан мулоқотда бўлганлар тиббий кўрикдан ўтказилганда уларга Қрим-Конго гемморагик иситма касаллиги юқмаганлиги аниқланди.\nШу ўринда қайд этиш керакки, ҳар йили баҳор ва ёз мавсумида кўплаб мамлакатларда бўлгани каби юртимизда ҳам айрим ҳолатларда ушбу касаллик учраб туради. Агар касаллик вақтида аниқланса, даволаш мумкин. Шу сабабли хавотирга ўрин йўқ. Фурсатдан фойдаланиб, аҳолидан санитария қоидаларига қаътий риоя этиш, жумладан, чорва парваширида эҳтиёт чораларини кўриш, каналарни қўлда ўлдирмаслик, агар тана иситма пайдо бўлса, зудлик билан шифокоркорга мурожаат этишларини сўраймиз.\nЭслатиб ўтамиз, Республика Давлат санитария эпидемиология назорат маркази томонидан мамлакатимизда аҳоли ўртасида Қрим-Конго геморрагик иситма касаллигини олдини олиш бўйича самарали профилактик чора-тадбирлар амалга оширилиб, бу тадбирлар қатъий назоратга олинган.\nэпидемиология назорат маркази.


13 апрел 2021, Тошкент вақти: 03:47\nРоссия йўлларида автобуслар ҳалокати тез-тез юз бериб туради.\nСаратов вилоят саломатликни сақлаш вазирлигининг билдиришича, автобус ағдарилиши оқибатида жабрланган ўзбекистонликларнинг 6 нафари касалхонага ётқизилган, қолган 10 одам енгил тан жароҳатлари олган.\nМаҳаллий телеканал тарқатган видеолавҳада ўндан ортиқ тез ёрдам машиналарига шифокорлар ва қутқарувчилар жароҳатланганларни солаётгани ва шифокорларнинг ўзаро гап-сўзларини эшитиш мумкин.\nШифокорлардан бири ўзи текшираётган ўзбекистонликнинг бир неча жойи синганини айтиб, санитарларни ёрдамга чақираётганини ҳам кўриш мумкин.\n-Тезроқ келинглар, бу ердагининг ҳамма ёғи синиб ётибди, -дейди видеодаги врачлардан бири.\nҲалокатга учраган автобусда, айрим маълумотларга қараганда 24 нафар, бошқа маълумотларда эса 28 нафар одам бўлган. Саратов вилоят қутқарув хизмати расмийси Сергей Дмитриев маҳаллий матбуотга берган интервьюсида, автобусда 28 одам бўлганини таъкидлади.\n-Автобусда 28 одам кетаётган бўлган. Автобус ағдарилганидан кўп ўтмай бу ерга тез ёрдам ва фавқулодда вазиятлар вазирлиги қутқарувчилари келиб, жабрланганларга малакали тиббий ёрдам кўрсатди. Жароҳати жиддий бўлган уч одам Саратов касалхонасига, қолганлари эса Октябрск ва Татишчево шаҳарчалари касалхонасига ётқизилди, -деб маълумот берган Сергей Дмитриев.\nДастлабки текширув натижаларига қараганда, “Ютон” русумидаги автобусни 23 ёшли Хурсанд исмли йигит бошқарган. Санкт-Петербургдан Тошкентга кетаётган автобус Саратов-Тамбов трассасида катта тезликда келаётиб авария бўлган. Қор босган трассада ҳайдовчи бошқарувини қўлдан чиқариб юборгани ва бунинг оқибатида автобус йўлдан чиқиб кетиб ағдарилган.\nСаратовдаги “Сўғдиёна” ўзбек маданий маркази президенти Рустам Мансуров автоҳалокатга учрган автобус йўловчилари маҳаллий ўзбекларнинг хонадонларига жойлаштирилганини айтди. Рустам Мансуровга кўра, ҳалокатга учраган ўзбекистонликлар пулсиз қолган.\n-Биз Санкт-Петербургдаги ўзбеклар билан гаплашдик. Улар ҳам бизга ёрдам кўрсатадиган бўлишди. Ҳалокатга учраган ўзбекистонликлар Петербургдан Саратовгача бир ҳафта йўл юришган. Улар ҳозир пулсиз қолишди, лекин уларнинг бу ердаги ҳаражатларини ўзимиз кўтарамиз. Петербургда автобус эгасини топишади ва у пулларни қайтариб беради, деб умид қилаяпмиз, -деди Рустам Мансуров.\n“Сўғдиёна” ўзбек маданий маркази президенти Озодлик мухбирига мазкур масала юзасидан Саратов вилоят ҳокимиятида ўтадиган йиғилишга шошаётгани сабабли воқеа тафсилотларига тўлароқ тўхталиш имконияти йўқлигини айтиб, узр сўради.\nБундан аввал 2016 йил 22 мартида Россиянинг Пенза вилоятида юз берган автоҳалокат натижасида Ўзбекистоннинг 11 ватандоши жароҳатланган эди.\nПенза-Тамбов йўлида кетаётган микроавтобусда ўзбекистонлик 18 нафар меҳнат муҳожири бўлган. Загоскино қишлоғида микроавтобус DAF юк машинаси билан тўқнашиб кетган. Бунинг оқибатида жароҳатланган 11 ўзбекистонликдан 10 нафари каксалхонага ётқизилганди.


Грузияда НАТО ҳарбийлари иштирокидаги машғулотлар бошланмоқда\n11:00 / 03.09.2017\nГрузияда 3-11 сентябрь кунлари қўмондонлик-штаб ва дала манёврлари кўзда тутилган Грузия-НАТОнинг кўп миллатли ҳарбий машғулотлари Agile Spirit 2017 (Шахдам ирода 2017) ўтади.\n“Ахалцихадаги Орфоло полигонида 3 сентябрь соат 12.00да кўп миллатли ҳарбий машғулотлар Agile Spirit 2017 очилиши маросими бўлиб ўтади. Очилишда Грузия президенти Георгий Маргвелашвили ва мудофаа вазири Леван Изория иштирок этади”, деб айтилган Грузия мудофаа вазирлиги хабарида.\nАҚШ денгиз пиёда қўшинлари шерикчилигида ўтадиган бу машғулотлар 7 марта бўлиб ўтади. Ҳарбий машғулотлар дала ва штаб босқичларини кўзда тутади.\nМашғулотлардан мақсад грузиялик ҳарбийларнинг АҚШ ва бошқа ҳамкор давлатлар ҳарбийлари билан ўзаро ҳаракатланиши, инқирозларга жавоб беришга тайёрлигини яхшилаш ва НАТОнинг тез жавоб бериш кучлари таркибида қўшма операцияларда иштирок этиши ҳисобланади.\nЖорий йилда машғулотларда НАТОга аъзо давлатлар, Грузия, АҚШ, Латвия, Руминия ва Арманистон ҳарбийлари иштирок этишади. Шу муносабат билан Грузияга 500 нафар америкалик ҳарбий етиб келган.\nГрузия ва НАТО ўртасидаги ҳамкорлик Грузия “Тинчлик учун ҳамкорлик” дастури иштирокчисига айланган 1994 йилдан бошланган. 2004 йилда Грузияда бўлиб ўтган инқилобдан кейин Грузия ва НАТО ҳамкорлиги янада жадаллашди. 2008 йил Бухарестда ўтган НАТО саммитида Грузия альянс стандартларига мувофиқ келса, НАТО аъзоси бўлиши мумкинлиги тасдиқланган.\nГрузияда охирги йиллар кўп миллатли машғулотлар тез-тез ўтказилмоқда. Улардан энг йириклари Noble Partner, Agile Spirit ва “Грузия-НАТО” машғулотлари ҳисобланади. Уларда турли давлатлардан минглаб ҳарбийлар иштирок этишади.\nГрузия НАТО ҳарбий машғулотлар Agile Spirit 2017


17:34 22 Феврал 2018\n23:07 01.10.2015 (Янгиланган 23:08 02.10.2015) Ҳавола олиш\nЎзбекистонда 1 октябр Устоз ва Мураббийлар куни. Sputnik мухбири ҳам ўз ўқитувчисини байрам билан табриклади.\nТошкент, 1 октябр — Sputnik. Иванушкина Галина Ивановна бир қанча ўқувчи ва студентлар авлодини тарбиялаган педагог, ўқитувчи.\nЎзининг 40 йиллик иш фаолияти давомида Галина Ивановна Ўзбекистон ўқитиш тизимида умумий ўрта таълим мактабидан Ўзбекистон Давлат Жаҳон тиллари университетининг тилшунослик бўлими ўқитувчиси даражасигача кўтарилди.\nБугун, Ўзбекистонда Устоз ва мураббийлар кунида, хизматлари учун нафақа олаётган Галина Ивановна билан Sputnik мухбири суҳбатлашди.\nГалина Ивановна дарс берган вақтларини мамнуният билан эслайди. Унинг телефони эрта тонгдан тиним билмайди, собиқ ўқувчилари ва талабалари байрам билан табриклаб телефон қилишмоқда.\n«Замонавий ўрта ва олий мактаблар Ўзбекистонда узоқ ривожланиши йўлини босиб ўтди. Мен, албатта, совет мактабида ишлашни бошлаганман, ҳозирга пайтда кўп нарса бутунлай ўзгарди. Таълим талаблари, дастурлар, стандарт ва технология ҳамда таълим муҳитининг ўзи ўзгарди» деб ўз фикрини билдирди Иванушкина.\nМисол учун ўқитувчи тимсолини олсак, аввал ушбу образнинг ўзи ўқиш жараёнида муҳим ўрин эгаллар эди. Ҳозир бўлса, тараққиёт ва технологиялар асрида, сиз компьютер технологиялари, интернет ва бошқа замонавий йўналишлар билан таниш бўлмасангиз, ўқитувчилик касбига даъво қилиш қийин, деб ҳисоблайди педагог.\nИванушкинанинг фикрига кўра, ўқитувчи бугун ҳам катта мажбурият ва маъсулият юкланган муҳим шахс.\nЗамонавий педагогик ва информацион технологиялар, бугунги кун ўқитувчисига, таълим жараёнини ғайриоддий, завқли ва қизиқарли қилиш учун катта имкониятлар бераяпти, лекин, ўқитувчи учун ушбу замонавий технологиялар билан ҳаддан зиёд қизиқиб кетиб, асл билимлар йўқолиб ё четда қолиб кетмаслиги керак.\nЁшлар билан ишлаш – тақдир совғаси.\nГалина Ивановна, энди ишни бошлаган вақтларини, юрагида титроқ ва катта ҳаяжон билан илк бор рус тили дарси ўтишга кирганини эслайди. Ушанда болакайларга уни эшитиш қизиқ бўлармикан, ўтирган комиссия аъзоларининг қарори қандай бўларкин, деб қанчалик ҳаяжонланганини эслайди.\n«Йилдан йил ўтиши билан ўз касбимга муҳаббатим ошиб борди, ўзимни мактаб ва ўқувчиларсиз тассаввур қила олмайдиган даражада. Шундай бўлсада мен ривожланишни, олимлик унвонини олгим келарди. Ўқишимни давом эттириб кандидантликни ёқлаб, олий ўқув юртида талабаларга дарс бера бошладим. Албатта бу бутунлай бошқа талаб, бошқача услуб.\nГалина Ивановнанинг ўқувчилариданкўпчиллиги бугунги кунда илғор мутахассисларга айланган – тадбиркор, артист, қурувчи ёки педагог. Улар учрашган пайтларда албатта эслашга арзигулик бирор кулгули воқеа топилади, чунки ўша вақтларда қизиқарли воқеалар кўп бўлган.\nЁш авлод билан ишлаш – бу тақдирнинг совғаси. Чунки ўқув жараёнида уларга билиб беришдан ташқари, ўзинг ҳам улардан ёшликнинг ижобий қувватини, илмга бўлган ташналикни туясан. Синфда ёки аудиторияда берилган ҳар қандай илмоқли савол, ўз устингда янада ишлашга, ўзингда ижобий фазилатларни тарбиялашга туртки бўлади.\n«Албатта иккичи ўқувчилар ҳам бор эди, лекин ҳатто улар ҳам менга кўп яхши таасуротлар қолдиришган. Ҳозир уларнинг кўпчилиги салобатли «амакилар»га айланган. Байрамларда келиб, табриклаб туришади», дейди муаллим.\nГалина Ивановна – ўқитувчилик бу, одамларга ҳар доим керак бўладиган абадий касблигига ишончи комил. Чунки ўсиб улғаяётган ёш авлоднинг қандай камол топиши, тақдири қандай бўлиши айнан ўқитувчига боғлиқ.\nБугунги кунда, инсоният ўз фарзандининг тарбиясини илм олишиини кимга ишониб топшириши, муҳим саволлар орасида энг устуни бўлади.\nКомпютер ўз йўлига, ўқитувчилар бўлса доимо керак. Уларнинг ўрнини ҳеч ким боса олмайди, деди сўзининг охирида Галина Иванушкина.


BBC Uzbek - Dunyo - Обама ва Ромни: сайловолди курашларининг охирги куни\nОбама ва Ромни: сайловолди курашларининг охирги куни\nСўнгги янгиланиш 5 ноябр 2012 - 11:09 GMT\nABC News ва Washington Post яқинда ўтказган сўров натижаларига кўра, ҳозирда ҳар иккала номзодни ҳам сайловчиларнинг 48% қўллаб-қувватлайди.\nАмерика президентлигига номзодлар - жорий президент Обама ва унинг республикачи рақиби Митт Ромни учун ўз тарафига иложи борича кўпроқ сайловчиларни жалб этишга бор-йўғи бир кун қолди.\nОбама ва Ромнининг электрон рейтинглари 48 фоизга етган ва таҳличилар сайлов қандай якунланишини башорат қилишга қийналишмоқда.\n"Биз америкаликлармиз - биз ҳамма нарсага қодирмиз", - дея баёнот берди республикачи-номзод Митт Ромни Оҳайода бўлиб ўтган сайловолди йиғинида.\nОҳайо - сайлов якунларида ҳал қилувчи штатлардан биридир.\nНю-Ҳампширда чиқиш қилган Барак Обама эса: "Орқага қайтишга йўл йўқ, биз анча илгарилаб кетдик," - деб айтган.\nҲал қилувчи штатлар учун кураш\nРомни Оҳайо штати ортидан Пенсилвания ва Виржинияга йўл олган, Обама эса Флорида, Оҳайо ва Колорадога боради.\nИккала номзод ҳам ҳар бир штатдан иккинчи штатга сафар қилиш ва кимга овоз беришини билмай турган америкаликларни ўз тарафига оғдириш умидида мунтазам учрашувлар ўтказишдан чарчаган кўринади.\nНю-Ҳампшир штатининг Конкорд шаҳрида Барак Обама Вашингтонда юзага келган "сиёсий пат" вазиятидан чиқиб кетиш учун республикачилар билан ишлашга тайёр экани, бироқ тиббий суғурта тизими ва талабаларга молиявий ёрдам каби муҳим масалаларда муросага боришга тайёр эмаслигини эълон қилди.\nЎз навбатида Митт Ромни Айова штатидаги Дес-Мойнес шаҳрида сайловчилар билан учрашаркан: "Бизнинг тараққиётимиз йўлида ғов бўлиб турган ягона нарса - бу лидерларнинг етишмаслигидир. Шунинг учун биз сайловларни ўтказаяпмиз," - деб айтди.\nОҳайодаги Би-би-си мухбири Брижит Кендаллнинг айтишича, президентликка номзодлар айнан шу штатда ўз тарғиботини фаолроқ олиб боришмоқда.\nҲозирга қадар Оҳайо штати қўллаб-қувватламаган республикачиларнинг бирорта ҳам номзоди президент бўла олмаган.\nРомнини кўпроқ оқ танли америкаликлар, кексалар ва диндор сайловчилар қўллаб-қувватлашади. Обамани эса аёллар, оқ бўлмаган америкаликлар ва ёшлар дастаклайди.\nСайлов натижаларида ҳал қилувчи аҳаммиятга эга тўққиз штатнинг аксарида Обама олдинда бормоқда.\nБу фарқ Айова, Невада ва Оҳайода яққол кўзга ташланса, бошқа штатларда иккала номзодни ҳам дастакловчи сайловчилар етарличадир.\nМит Ромни Президент Обамани Оқ Уйдан чиқаришга аҳд қилди


МСК «Бутун Кыргызстан» партиясини рўйхатга олишдан бош тортди\nСайловлар ва референдумларни ўтказиш бўйича Марказий комиссия (Марказий сайлов комиссияси) бўлиб ўтадиган парламент сайловида қатнашиши учун «Бутун Кыргызстан» партиясини рўйхатга олмади.\n3 сентябр куни МСКнинг ишчи гуруҳи номзодлар рўйхатини шакллантириш жараёнини бузгани сабабидан «Бутун Кыргызстан»ни рўйхатга олишни рад этишга тавсия берди. Марказий сайлов комиссияси аъзолари ўзининг 3 сентябрь кунги мажлисида ушбу хулосани муҳокама қилдилар ва узоқ баҳслардан кейин кўпчилик овоз билан ишчи гуруҳининг таклифини маъқуллашга қарор қилдилар.\n«Бутун Кыргызстан» партияси лидери Адахан Мадумаров буни танқид қилар экан, «МСК сиёсий қарор қабул қилган»ини таъкидлади.\n«Бутун Кыргызстан» партияси бўйича ишчи гуруҳ қарорига Марказий сайлов комиссиясининг икки аъзоси – Кайрат Осмоналиев ва Атир Абдрахматова қарши чиқишди.\nАтир Абдрахматова ўзгаришларга асос кўрсатилган ҳужжатларни кўрсатишни талаб қилди. Ишчи гуруҳ вакили Акилбек Эшимов олдинроқ партия билан боғлиқ равишда юз берган жанжалли ҳолат сабабидан бундай қарор қабул қилинганига очиқлик киритди. Аммо Абдрахматова сўраган ҳужжат барибир кўрсатилмади.\nМарказий сайлов комиссияси раиси Нуржан Шайлдабекова раҳбарлигидаги айрим аъзоларнинг Атир Абдрахматова билан баҳси анча чўзилиб кетди. Мажлисда қатнашган «Бутун Кыргызстан» партияси вакили қабул қилинган қарорга норозилигини изҳор қилди.\n3 сентябр куни «Бутун Кыргызстан»ни бўлғуси сайловларда қатнашиши учун рўйхатга олишдан бош тортилган мажлисдан кейин журналистларнинг саволларига жавоб қайтарар экан, Нуржан Шайлдабекова партия номзодларнинг сайловолди рўйхатини шакллантириш қоидаларни бузганлигини айтди.\n«Бутун Кыргызстан» партияси етакчиси Адахан Мадумаров МСК ҳаракатини «сиёсий қарор» деб атади. Унинг қайд этишича, «Бутун Кыргызстан» сайловга илгари сурилганлар ичида мухолиф партия саналади ва бу қарор юзасидан судга мурожаат қилиши борасида баёнот берди.


Ҳарбий амалиëтлар Фаллужадан Мосулга ўтди\nАрол Бир ҳафтадан буëн Фаллужада исëнчиларга қарши кенг кўламли ҳарбий амалиëтлар олиб борган АҚШ ва Ироқ кучлари йўналиши Мосулга қаратилди. Шаҳарга элтувчи кўприклар ва исëнчилар томонидан босиб олинган полиция идоралари устидан назорат ўрнатилди. Мосул амалиëтида АҚШнинг мингдан кўпроқ аскари қатнашаëтгани айтилмоқда. Фаллужа ва Мосулда тўқнашувлар давом этаëтган айни пайтда¸ Ироқда гаровга олинган британиялик аëл Маргарет Ҳасаннинг қатл этилгани ҳақида хабар тарқалди.\nБир вақтнинг ўзида Британия ва Ироқ фуқароси бўлган 59 ëшли Маргарет Ҳасан хоним шу йил 19 октябрда Ироқда ишхонасига кетаëтганида ўғирлаб кетилган эди. У Ироқдаги "CARE International" ташкилотида 12 йилдан буëн ишлаб келган. Халқаро ëрдам кўрсатувчи бу ташкилот 30 йилдан буëн Ироқда фаолият олиб борган. Ҳасанни ўғирлаган гуруҳ Британия аскарлари Ироқни зудлик билан тарк этиши ва ироқлик аëл маҳбусларни озод этилишини талаб қилиб чиққан¸ акс ҳолда унинг иорданиялик жанггари Абу Мусаб аз-Зарқавийга топширилишидан таҳдид қилган эди.\nСешанба куни Ал-Жазира телеканали орқали намойиш этилган ведиотасмада отиб ўлдирилган аëлнинг Маргарет Ҳасан эканлиги айтилмоқда. Унинг турмуш ўртоғи Таҳсин Ҳасан ушбу хунук хабарни эшитгач¸ хотинини ўғирлаганларга мурожаат қилиб¸ тинч дафн этиш учун¸ унинг жасадини сўради.\n"У менга керак. Уни дафн қилиш учун қайтариб беринглар. Маргарет мен билан бирга Ироқда 30 йил яшади. У бутун умрини Ироқ халқига бағишлади. Илтимос¸ ҳеч қурса энди уни менга қайтаринг"¸ - дейди Таҳсин Ҳасан.\nШу йил апрел ойидан то ҳозиргача Ироқда 170 нафар чет эллик ўғирлаб кетилди. Ўғирланганлардан кўпчилиги жанггарилар талаби бажарилганидан кейин озод этилди. Маълум бўлишича¸ гаровга олинган чет элликларининг аксарияти пул бадалига қўйиб юборилган. 30га яқин хорижлик эса қатл этилган. Маргарет Ҳасан Ироқда гаровга олиниб қатл этилган биринчи чет эллик аëл бўлади.\nИроқнинг учинчи катта шаҳри Мосулда ўтган ҳафта исëнчилар бир неча полиция биноларига ҳужум қилиб¸ ўнлаб одамни ўлдирган эди. Кеча АҚШнинг 1200 аскари Ироқ армиясининг 1600 ҳарбийси билан бирга Мосул шаҳрига ҳужум қилишди. Натижада полиция биноларининг кўпи қайта қўлга киритилди ва йўлларда назорат ўрнатилди. Тўқнашув жараëнида исëнчилардан 9 киши ҳалок бўлди. Кейинги хабарларга кўра¸ шаҳарнинг айрим қисмларида отишмалар ҳалиям давом этмоқда.\nФаллужада ҳам ҳали тўқнашувлар ниҳоясига етганича йўқ. Бугун яна шаҳарнинг жанубий қисмида қаттиқ отишмалар юз берган. Аммо АҚШ кучлари отишмаларни дарҳол тўхтатишга муваффақ бўлган. АҚШ ҳарбий кучлари қўмондонлигига кўра¸ келаси ҳафтадан бошлаб тинч аҳоли шаҳарга қайтиб келиши мумкин.


Шавкат Мирзиёев ва ишбилармонлар: тадбиркорлик соҳасидаги еттита асосий йўналиш эълон қилинди — Review.uz\nШавкат Мирзиёев ва ишбилармонлар: тадбиркорлик соҳасидаги еттита асосий йўналиш эълон қилинди\nПрезидент тадбиркорларни қийнаётган барча муаммо ва саволлардан тўла хабардор эканини таъкидлади. Бугунга қадар энг долзарб муаммоларни тизимлаштирилиб, уларни ҳал қилишга қаратилган еттита муҳим йўналиш бўйича чора-тадбирлар дастури ишлаб чиқилди.\nБугун, 2021 йил 20 август куни Тошкентдаги "Ўзбекистон" халқаро анжуманлар саройида Президент Шавкат Мирзиёевнинг тадбиркорлар билан биринчи очиқ мулоқоти бўлиб ўтди.\nМулоқотда 500 га яқин тадбиркор қатнашди. Вилоятлардаги студияларда эса жами 2000 га яқин ишбилармонлар иштирок этди.\nБиринчи очиқ мулоқотга барча – тадбиркорлар, вазирлик ва идоралар, қолаверса, давлат раҳбари ҳам тайёргарлик кўрди. Шу мақсадда 24/7 режимида тадбиркорларнинг мурожаатларини тўплаш ва таҳлил қилиш бўйича штаб ташкил этилди.\nТадбиркорлардан 15 мингдан ортиқ савол, таклиф ва ташаббуслар келиб тушди ва шу кунгача, жойларда уларнинг кўпчилиги ҳал этилди.\nПрезидентнинг айтишича, бугун Ўзбекистонда тадбиркорлар сони 1,5 миллион кишини ташкил этади. Ушбу тадбиркорларга қарашли корхоналарда 5 миллионга яқин киши меҳнат қилмоқда.\nТадбиркорлар олдида турган муаммоларни ҳал этишнинг муҳим йўналишлари белгилаб олинди.\nМен сизлар томонингиздан кўтарилган масалалар билан атрофлича танишиб чиқдим. Шу боис, сизларни қийнаётган барча муаммо ва саволлардан тўла хабардорман. Бугунга қадар энг долзарб муаммоларни тизимлаштириб, уларни ҳал қилишга қаратилган 7 та муҳим йўналиш бўйича чора-тадбирлар дастурини ишлаб чиқдик, деди Шавкат Мирзиёев.\nДавлатимиз раҳбари билан очиқ мулоқот чоғида кўплаб соҳаларда турли мавзулар ёритилди. Асосий йўналишлар эълон қилинди, улар орасида энг муҳим еттитаси:\nмолиялаштириш ва кредитлаш;\nсолиқ тизимини такомиллаштириш, бизнесга солиқ юкини камайтириш;\nер ажратиш ва хусусий мулк масаласи;\nэкспорт қилувчи корхоналарни қўллаб-қувватлаш, кичик бизнесни экспорт фаолиятига жалб этишнинг янги имкониятлари;\nтранспорт ва логистика.\nШундай қилиб, давлат раҳбари мамлакатимизда тадбиркорлик соҳасини ислоҳ қилишнинг янги дастурини шакллантирди.\n27.09.2021 12:21 1.5K\n06.10.2021 16:55 897\n06.10.2021 11:56 809


Сайлов участкалари сайловга тайёр\nПрезидентимиз Ислом Каримов раҳнамолигида амалга оширилаётган изчил ислоҳотлар самарасида юксак демократик талаблар ва умумэътироф этилган халқаро стандартларга тўла мос миллий сайлов тизими яратилди.\n2014 йил 21 декабрда Ўзбекистон Республикаси Олий Мажлиси Қонунчилик палатаси, халқ депутатлари вилоят, туман ва шаҳар Кенгашларига ўтказиладиган сайловларга кўрилаётган тайёргарлик жараёнида бу борада яратилган замонавий тизимнинг ўзига хос самаралари яққол намоён бўлмоқда.\nМарказий сайлов комиссияси, округ ва участка сайлов комиссиялари томонидан ушбу муҳим сиёсий тадбирнинг миллий қонунчилигимиз талаблари ва халқаро андозалар даражасида очиқлик, ошкоралик тамойиллари асосида ўтишини таъминлаш мақсадида жойларда кенг қамровли ишлар амалга оширилаётир. Сайловларда сайловчиларнинг ўз хоҳиш-иродасини эркин ифода этиши учун зарур шароитларни яратишда сайлов комиссиялари, жамоат ташкилотлари қаторида маҳалла тизимидаги ишлар ҳам муҳим аҳамиятга эга.\n"Маҳалла" хайрия жамоат фонди Тошкент шаҳар бўлимидан маълум қилишларича, пойтахтимизда ташкил этилган сайлов участкаларининг барчаси ахборот-коммуникация технологиялари билан жиҳозланиб, зарур шароитлар яратилган.\n– Сайловлар демократик жамиятнинг муҳим кўзгуси бўлиб, бу жараёнда фаол иштирок этиш ҳар бир инсондан юксак ҳуқуқий билим ва маданият, фаол фуқаролик позициясига эга бўлишни талаб этади, – дейди "Маҳалла" хайрия жамоат фонди Мирзо Улуғбек туман бўлинмаси раиси Нурхон Алланазарова. – Сайлов кампанияси жараёнида аҳоли ўртасида миллий сайлов қонунчилигимиз тамойилларини кенг тарғиб этиш, аҳолининг ҳуқуқий маданияти ва дунёқарашини оширишга оид тарғибот ишларига алоҳида эътибор қаратмоқдамиз.\nСайловчиларни номзодларнинг фаолияти ва дастурлари билан яқиндан таништириш мақсадида бу борадаги маълумотлар сайлов участкалари, таълим, тиббиёт муассасалари ва аҳоли гавжум жойларга илиб қўйилган. Маҳаллаларда номзодлар билан учрашувлар режа асосида ташкил этилмоқда. "Камолот" ёшлар ижтимоий ҳаракати туман кенгаши томонидан ёшларнинг сиёсий фаоллигини ошириш мақсадида "Ёшлар ва сайлов" лойиҳаси амалга оширилаётир.\nТумандаги Юзрабод маҳалласи гузарида жойлашган 140-сайлов участкасида ҳам сайловчилар учун қулай шароитлар яратилган. Сайловга оид қонунлар, адабиётлар, участка сайлов комиссияси фаолиятини ташкил этиш бўйича йўриқномалар асосида иш олиб борилмоқда. Бу ерда интернет тармоғига уланган компьютер, факс ва бошқа жиҳозлар, сайловга оид қонун ҳужжатлари, тегишли қўлланмалар билан тўлиқ жиҳозланган маълумотхона ҳамда оналар ва болалар хонаси мавжуд. Номзодлар тўғрисида маълумот олиш ва уларнинг сайловолди дастури билан танишиш имконияти яратилган.\nХудди шундай жиҳатлар 124-сайлов участкаси фаолиятида ҳам тўла акс этган. Маълумотларга кўра, ушбу сайлов участкасида овоз берадиган сайловчиларнинг эллик нафарга яқини бу борадаги конституциявий ҳуқуқидан илк бора фойдаланадиган ёшлар экан. Сайлов участкаси вакиллари ва маҳалла фаоллари мамлакатимизнинг сайлов қонунчилигидаги янгиликлар ҳақида аҳолига кенг тушунча бераётир.\nКатта Қорасув маҳалласида ташкил этилган ана шундай тадбирда давлат ва жамоат ташкилотлари, сиёсий партиялар вакиллари, мутахассислар, ёшлар иштирок этди. Тадбирда Ўзбекистон сайлов қонунчилиги ва халқаро тажриба, сайлов қонунчилигимизни такомиллаштириш юзасидан амалга оширилган ишлар, сайлов участкалари фаолиятини ташкил этишнинг ҳуқуқий-меъёрий асослари хусусида фикрлашилди.\n– Маҳалламизда 1900 сайловчи бор, – дейди "Катта Қорасув" маҳалла фуқаролар йиғини раиси Мурод Расулов. – Мамлакатимизнинг эртанги тараққиётида муҳим ўрин тутадиган ушбу сиёсий тадбир миллий ва замонавий тамойилларга мос ҳолда ўтишини таъминлаш бизнинг зиммамизга ҳам катта масъулият юклайди. Сайлов ўтадиган жойларда техника, ёнғин хавфсизлиги қоидалари ва барча тартиб-тамойилларга тўла риоя этилишини таъминлаш юзасидан профилактика нозири, маҳалла посбонлари ва жамоатчилик гуруҳи томонидан мониторинг ишлари амалга оширилмоқда.\nБир сўз билан айтганда, маҳаллаларимиз томонидан мутасадди ташкилотлар ҳамкорлигида амалга оширилаётган бундай ишлар ҳар бир шахснинг давлат ҳокимияти вакиллик органларига сайлаш ва сайланиш бўйича конституциявий ҳуқуқини таъминлаш, сайловларни кўтаринки руҳда ўтказиш ва халқимизнинг фаровонлигини таъминлашда муҳим омил бўлиб хизмат қилади.


TIB.UZ / Антибиотиклар дўстми ё душман? - TIB.UZ\nАнтибиотиклар дўстми ё душман?\nTIB.UZ Кун мавзуси Антибиотиклар дўстми ё душман?\nКўпчилик, антибиотиклар ҳар қандай касалликни даволай олади, деб ўйлайди. Аслида эса антибиотиклар фақатгина 10-20 фоиз инфекцияларни даволай олади, холос. Чунки аксарият инфекцияларни бактерия ёки вируслар қўзғатади. Антибиотиклар эса фақат бактериялардан келиб чиққан инфекцияларга қарши даво бўлади. Бактериал инфекциялар ва вирусли инфекциялар ҳар хил касаллик ҳисобланади ва шунинг учун уларни даволаш ҳам ҳар хил бўлади. Антибиотиклар бактерияларни ўлдирувчи дорилардир. Улар шифокор тавсиясига риоя қилган ҳолда, тегишли касалликни (бактериал инфекцияни) даволаш мақсадида қабул қилинса, самара беради. Ҳар хил бактериялар ҳар хил антибиотикларга сезувчан бўлади, шунинг учун антибиотик бактерия турига қараб белгиланиши лозим. Лекин антибиотиклар кўплаб касалликларга даво бўла олмайди, шу жумладан вируслардан келиб чиққан шамоллаш, грипп, сувчечак ва қизамиқ каби касалликларни даволай олмайди. Одамлар кўп ҳолларда шифокор билан маслаҳатлашмасдан туриб, турли сабабларга кўра антибиотикларни қабул қиладилар, масалан, диарея (ичкетар) бўлганда левомицетин ёки тетрациклин, шамоллаш ва грипп ҳолларида ампициллин ёки пенициллин, буйрак ва бел оғриғига қарши гентамицин ва ҳ.к.ларни қабул қиладилар. Ваҳоланки, бу ҳолларда антибиотиклар умуман фойдасиз бўлиб, аксинча бемор аҳволини янада оғирлаштириши мумкин.\nТайинланган антибиотикларни қабул қилиш\nАгар шифокор сизга антибиотикларни ёзиб берса, даволанишни албатта охиригача етказинг. Антибиотикларни қабул қилишни бошлагандан бир неча кун ўтиб, ўзингизни яхши ҳис қила бошлашингиз мумкин, лекин сизга тайинланган дориларнинг ҳаммасини қабул қилишингиз лозим. Акс ҳолда касаллик такрорланиши мумкин. Касаллик такрорланганда уни даволаш қийинроқ бўлади. Чунки дастлабки даволаниш давомида сақланиб қолган бактериялар кучли бўлиб, антибиотик таъсирига чидамли бўлиб қолади.\nАгар шифокор сизга антибиотик тайинласа, даволанишни албатта охиригача етказинг.\nЭсингизда тутинг, антибиотик қабул қилганда қуйидаги салбий таъсирларни кузатишингиз мумкин:\nБаъзи енгил салбий таъсирлар:\n• Кўнгил айниши\n• Ошқозон фаолиятининг бузилиши\n• Қуёш нурларига таъсирчанликнинг ошиши\nЖиддийроқ салбий таъсирлар:\n• Аллергия, масалан, тошмалар\n• Тана аъзоларининг шишиб кетиши\n• Болаларда карлик\n• Болаларда тишларнинг сарғайиши\nАнтибиотикларни қандай қабул қилиш бўйича шифокор билан маслаҳатлашсангиз, салбий таъсирларнинг кўпини олдини олишингиз мумкин. Баъзи антибиотиклар, кўнгил айниши ёки ошқозон фаолияти бузилишининг олдини олиш учун овқат маҳали қабул қилиниши лозим. Бундан ташқари, ўтмишда сизда бирор бир антибиотикка аллергия бўлган бўлса, буни албатта шифокорга айтинг. Шифокор аллергия келтириб чиқармайдиган, бир хилда самарали бўлган бошқа антибиотикни тавсия қилиши мумкин.\nАнтибиотикларни ҳаддан ташқари ишлатиш ва бунинг оқибатлари\nАнтибиотикларни нотўғри ёки ҳаддан ташқари кўп ишлатиш натижасида бактериялар уларга чидамли бўлиб қолиб, керак бўлганда фойда бермай қўйиши мумкин.\nСалбий таъсирлардан ташқари антибиотикларни эҳтиёткорлик билан қабул қилишга яна бошқа бир сабаб бор: антибиотиклардан нотўғри фойдаланиш ёки ҳаддан ташқари кўп фойдаланиш натижасида бактериялар чидамли бўлиб қолиши мумкин, яъни керак бўлганда антибиотиклар билан даволаш муолажалари сизга таъсир қилмай қўяди.\nАнтибиотикларга чидамли бўлиб қолган бактериялар баъзида супер (ўта кучли) бактерия деб ҳам аталиб, улар даволаниши мушкул бўлган касалликларни келтириб чиқариши мумкин. Бунинг устига, антибиотикларнинг баъзи турлари, масалан, ампициллин, организми таъсирчан бўлган одамларда, хусусан ҳомиладор аёлларда замбуруғ инфекцияларининг кўпайиб кетишига олиб келиши мумкин, ҳамда бошқа дориларнинг, масалан, контрацептив таблеткаларнинг танага сўрилишига тўсқинлик қилиши мумкин. Супер бактерия қўзғатадиган касалликларни даволаш қийин, чунки бу узоқ вақт талаб қилади ва дорилар жуда қиммат туради. Масалан, кўп дориларга чидамли бўлган сил касаллигини даволаш оддий сил касаллигини дастлабки даволаш муолажаларидан кўра тўрт баробар узоқроқ ва юз баробар қимматроқ бўлади.\nАнтибиотикларга чидамли бўлган касалликларнинг олдини олиш учун нималар қилиш мумкин?\nҲеч қачон шифокор маслаҳатисиз антибиотикларни қабул қилманг\nАнтибиотикларни фақатгина шифокор тайинлаганда қабул қилинг.\nАввалги даволанишдан қолиб кетган антибиотиклардан фойдаланманг. Улар сизга тўғри келмаслиги мумкин, бундан ташқари касаллигингизни келтириб чиқарган бактерияларни барчасини ўлдиришга етмайди ҳам. Фақатгина янгидан ёзиб берилган антибиотикларни қабул қилинг.\nШифокор тайинлаган дориларнинг барчасини сотиб олишингиз керак. Узоқни ўйлаганда бу сизга арзонроқ тушади, чунки даволаниши жуда қимматга тушадиган, антибиотикка чидамли бўлган касалликнинг олдини олган бўласиз.\nҲеч қандай салбий таъсир кузатилмаса, тайинланган дори миқдорини белгиланган кунлар мобайнида охиригача қабул қилинг. Агар антибиотик кутилмаган салбий таъсирни келтириб чиқарса, дарҳол шифокорга мурожаат қилинг.\nДорини қабул қилишга доир махсус кўрсатмаларни яхшилаб тушуниб олинг, масалан, дорини овқатдан олдин ёки кейин ичиш.\nБошқа бировларга тайинланган антибиотикларни ўзингизга ишлатманг. Антибиотиклар ҳар хил бўлади: ҳар хил антибиотиклар ҳар хил касалликларни даволайди.\nҲеч қачон антибиотикларни бозордан ёки кўчадан сотиб олманг. Улар нотуғри сақланган, муддати ўтган ёки қалбаки бўлиши мумкин. Дориларни ишонарли давлат лицензиясига эга бўлган дорихоналардан харид қилинг.\nЭсингизда тутинг, 80-90 фоиз ҳолатларда нафас йўллари инфекцияларини ва томоқ оғришини вируслар келтириб чиқаради. Антибиотиклар вирусларга қарши фойда бермайди. Шуни билиш муҳимки, антибиотикларни керак бўлмаганда ишлатсангиз, организмдаги баъзи зарарли микроблар ўсиб, дориларга чидамли бўлиб қолади.\nАнтибиотикни қуйидаги ҳолларда бериш мумкин эмас:\nБеморда аввал аллергия бўлган бўлса, (айниқса пенициллин ва сульфонамидга) шубҳа қилсангиз, шифокор билан маслаҳатлашинг.\nБаъзи антибиотикларни ҳомиладор аёлларга бериш мумкин эмас (масалан, тетрациклин)\nБаъзи антибиотикларни 12 ёшгача бўлган болаларга бериш мумкин эмас (масалан, тетрациклин).\nБаъзи антибиотикларни кўкрак билан боқаётган аёлларга бериб бўлмайди (масалан, тетрациклин, гентамицин).


Пулларингизни банклар билан кўпайтиринг!\nГлавная "ISTE'MOLCHI" Пулларингизни банклар билан кўпайтиринг!\nБугун мавжуд маблағингизни кўпайтиришнинг бир неча йўллари мавжуд. Масалан,\n– ўз шахсий кичик бизнесингизни бошлаш орқали;\n– банклардаги омонат ҳисоб рақамларига пул қўйиш орқали;\n– акция ва облигацияларни сотиб олиш орқали.\nБугун сизга Ўзбекистон Республикасидаги тижорат банкларида омонат ҳисоб рақамларига пул қўйиш орқали маблағингизни кўпайтириш борасида маълумот бермоқчимиз.\nЯқинда пойтахтимиздаги “Кўргазма савдо маркази” мажмуасида банк хизматлари, ускуналари ва технологиялари Х йиллик “Bankеxpo-2017” миллий кўргазмаси бўлиб ўтди. Ушбу кўргазмада иштирок этган тижорат банкларидан омонатлар бўйича олинган маълумотлар жамланиб, таҳлил қилинди. Банклар томонидан таклиф этилаётган омонат турлари жуда кўп. Биз фоизи баланд, муддати қисқа турларини жамлаб, эътиборингизга тақдим этамоқдамиз.\nТижорат банклари томонидан таклиф этилаётган омонат ва депозитлар тўғрисида\n3 ,6 ой\nЖадвалга эътибор қаратсак,\n- 3 ойлик муддатли, омонатлар фоизларини ҳар ойда берувчи, фоиз ставкаси 20% бўлган нақд пул кўринишидаги омонатлар қуйидаги банкларда мавжуд экан. АТБ “Равнақбанк”, АТБ “Алоқабанк”, АТБ “Асака”, ТИФ Миллий Банк, АТБ “Қишлоқ қурилиш банк”.\n- 3 ойлик муддатли, омонатлар фоизларини ҳар ойда берувчи, фоиз ставкаси 20% бўлган нақдсиз кўринишидаги омонатларни қуйидаги банклар таклиф этмоқда. АТБ “Асака” ва АТБ “Қишлоқ қурилиш банк”.\n- 1 ойлик муддатли, омонатлар фоизларини ҳар ойда валютада берувчи, фоиз ставкаси 7% бўлган нақд пул кўринишидаги омонатлар фақат АТБ “Ўзсаноатқурилишбанк”да мавжуд.\nБугунги бозор иқтисодиёти жадал ривожланиб бораётган, рақобатчи корхоналар томонидан нархлар демпинг қилиниб турган бир пайтда 20% даромад келтирувчи бизнес ташкил этиш яхшигина муаммодир. Бундан ташқари, сизнинг асосий ишингиз мавжуд, аммо тадбиркорлик билан шуғулланишнинг имконияти бўлмаган ҳолатда йиллик 20% сўмда ва йиллик 7% валютадаги даромад – бу жуда қулай таклиф. Банклар томонидан таклиф этилаётган хизматлардан унумли фойдаланинг ва маблағингизни кўпайтиринг.\nОмонатларнинг қайтарилиши Ўзбекистон Республикасининг 2002 йил 5 апрелдаги “Фуқароларнинг банклардаги омонатларини ҳимоялаш кафолатлари тўғрисида”ги Қонуни билан кафолатланади.\n“DF Management Advisory Services” МЧЖ\nконсалтинг ташкилоти Бош директори.


Яширин иқтисодиётни қандай қисқартиришади? » Sangzor.uz - Инновацион ахборот портали\nSangzor.uz » Иқтисодиёт » Яширин иқтисодиётни қандай қисқартиришади?\nЖамият ва давлатдан яшириладиган яширин иқтисодий фаолият ҳисоб ва солиқ солишдан ташқари бўлади, ҳам жамиятга, ҳам виждонли бизнесга зарар келтиради. Унинг даражасини пасайтириш, тадбиркорлик фаолиятини юритиш учун тенг рақобат шароитларини яратиш мақсадида Президентнинг «Яширин иқтисодиётни кескин қисқартириш чора-тадбирлари тўғрисида»ни фармони лойиҳаси тайёрланди. Бу ҳақда «Норма» хабар бермоқда.\nЯширин иқтисодиётга қарши курашиш мақсадида лойиҳа билан солиқ маъмурчилиги бўйича қуйидаги чора-тадбирлар таклиф қилинмоқда.\nЮмшатиш чораларибизнес учун солиқ тартиб-таомилларини соддалаштириш ва осонлаштириш, уларни шаффоф қилиш, солиқ юкини камайтиришга қаратилган. Хусусан, 2021 йил 1 январдан бошлаб:\nа) 2022 йил 1 январгача бўлган муддатга, умумий овқатланиш соҳасидаги кичик бизнес субъектларининг банк карталари ва контактсиз тўловлардан фойдаланган ҳолда жисмоний шахслардан олинган даромадлари умумбелгиланган солиқларни тўлашга мажбурий тартибда ўтиш мақсадида жами даромадга киритилмайди;\nб) жисмоний шахсларга ўзини ўзи банд қилган шахслар сифатида енгил автомобиль транспортида (ҳайдовчини ҳисобга олган ҳолда 5 кишидан кўп бўлмаган ўриндиқли) ташиш фаолиятини амалга оширишга рухсат берилади. Бунда ушбу шахслар томонидан мобиль иловалар орқали олинган даромадларга даромад суммаси 50%га камайтирилган ҳолда ЖШДС солинади;\nв) риелторлик фаолияти билан шуғулланадиган шахслар учун айланмадан олинадиган солиқ ставкаси 25%дан 13%гача пасайтирилади;\nг) қурилиш корхоналарига ишчиларни иш ҳақини унинг ҳажми МҲФнинг жами миқдорининг 10%идан ошмаган ҳолда нақд пулда тўлаш ҳуқуқи билан шартнома тузмасдан ёллашга муддатли равишда рухсат берилади.\nСолиқ солиш базасини ошириш, айрим операциялар бўйича имтиёзларни бекор қилиш бўйича чора-тадбирлар:\nа) 2021 йил 1 январдан бошлаб божхона тўловлари олинмайдиган жисмоний шахснинг манзилига келиб тушадиган товарларни олиб киришнинг энг юқори меъёрини, бир календарь чоракда биринчи қабул қилинганда, 1000 AҚШ долларидан 200 AҚШ долларигача туширилади ва брутто оғирлиги 10 килограммдан ошмайди;\nб) бюджет ташкилотлари томонидан 2021 йил 1 февралдан бошлаб гўшт ва гўшт маҳсулотлари, тайёр тўқимачилик маҳсулотлари, ташкилий техника ва транспорт воситаларининг бутловчи қисмлари давлат харидлари ҚҚСни тўлаш билан амалга оширилади;\nв) Молия вазирлиги ва ДСҚга ҚҚСни тўлаш билан сотиб олинадиган товарлар ва хизматлар рўйхатини кенгайтириш бўйича таклифлар киритиш топширилди.\nЭлектрон маъмурчиликни такомиллаштириш чора-тадбирлари\nа) хўжалик юритувчи субъектларга корпоратив банк карталаридан фойдаланган ҳолда товарларни (хизматларни) шартнома тузмасдан, лекин улар учун электрон счет-фактураларни ёки онлайн-НКМнинг чекларини мажбурий равишда олиш шарти билан сотиб олишга рухсат берилади;\nб) товарларни ташишни амалга оширувчи транспорт воситаларининг электрон ҳисобварақ-фактуралар, тўлов терминаллари квитанциялари ва улардаги онлайн-НКМнинг чекларини расмийлаштирмаган ҳолда ҳаракатланиши тақиқланади;\nв) ҳисобварақ-фактураларни электрон алмашинуви билан бир қаторда товарларни (хизматларни) етказиб бериш шартномаларини ва ТМҚни олиш учун ишончномаларни мажбурий электрон рўйхатдан ўтказиш йўлга қўйилади;\nг) товарлар (хизматлар) учун аҳоли томонидан тўловларни амалга оширишда контактсиз технологияларнинг кенг жорий этилиши бўйича таклифлар киритилади.\nСолиқ текширувлари бўйича:\nа) солиқ органлари сайёр солиқ текшируви тайинланиши* ҳақида тадбиркорлик субъектларининг ҳуқуқлари ва қонуний манфаатларини ҳимоя қилиш бўйича Президент ҳузуридаги Вакил билан келишмайди, балки унга хабар беради;\nб) НКМ ва тўлов терминалларидан фойдаланиш бўйича сайёр текширувлар солиқ тўловчилар кесимида чораклик жадвал асосида текширув натижалари ва улар бўйича солиқ низоларини кўриб чиқиш натижалари эълон қилинган ҳолда амалга оширилиши мумкин. Бугунги кунда жадвал тузилмайди.\nа) Яширин иқтисодиётни қисқартириш бўйича Махсус комиссия, шунингдек ҳудудий комиссиялар тузилади;\nб) 2021-2025 йилларда яширин иқтисодиётни қисқартириш стратегияси ишлаб чиқилади;\nв) вазирлик ва идораларнинг яширин иқтисодиётга қарши курашиш бўйича фаолияти самарадорлигини ошириш бўйича "Йўл харитаси" тасдиқланади;\nг) 2020 йил 1 ноябрдан солиқ органлари ходимлари сони 10%га қисқартирилади;\nд) ДСҚнинг ва унинг таркибий ва ҳудудий бўлинмаларининг тузилмалари қайта тасдиқланади.\n* бизнес-омбудсманни солиқ аудити тайинланганлиги тўғрисида хабардор қилиш тартиби 30.12.2019 йилдаги ЎРҚ-599-сон Қонуннинг 6-моддаси 4-қисмига асосан 2022 йил 1 январга қадар бўлган даврда жорий этилган.


24 ноябр 2020, Тошкент вақти: 20:21\nАйрим манбалар¸Ўзбекистон исломий ҳаракати раҳбари Тоҳир Йўлдошнинг Оқсарой қўлида Тожикистондаги вазиятни беқарорлаштириш картаси бўлиб қолаëтганини даъво қилмоқдалар.\nТавилдара ҳудудида яна Ўзбекистон исломий ҳаракатига алоқадор жангарилар пайдо бўлди¸ деган хабар ортидан айрим кузатувчилар¸ Тожикистондаги вазиятни беқарорлаштиришдан ким манфаатдор¸ деган саволга жавоб изламоқдалар.\nТожикистондаги воқеалар ривожи секин-секин қайнай бошлаган қозонни эслатмоқда.\nТожикистондаги воқеаларнинг кескинлашувида расмий Тошкент қўли бор деган иддаолар ҳам пайдо бўлмоқда.\nМарказий Осиëдаги доимий беқарорлик Оқсарой муддаосидир¸ дейди Британиядан бошпана олган собиқ МХХ зобити Икром Ëқубов.\nИкром Ëқубов: Ўзбекистон президенти¸ яъни расмий Оқсарой¸ минтақада доимий беқарорлик руҳи ҳукм суришидан доим манфаатдор. Чунки¸ ана ўшандагина Каримов ўзи истаëтган минтақадаги лидерликни қайсидир маънода ўз қўлида марказлаштира олади. Бу биринчидан.\nИккинчидан¸ Каримовнинг ички ва ташқи сиëсати минтақада ҳануз радикализм ва исломий экстремизм хавфи борлиги асосига қурилган.\nОзодлик: Нега айнан Тожикистон беқарорликнинг бошланғич нуқтаси сифатида кўрилмоқда?\n- Чунки¸ биринчидан Тожикистон Ўзбекистонга қўшни бошқа давлатларга қараганда кучсизроқ.\nИккинчидан эса¸ Тожикистонда ҳануз исломий ҳаракатларга бўлган мойиллик минтақанинг бошқа давлатларига қараганда кучлироқ ва баландроқ.\nҲарбий тил билан айтадиган бўлсак¸ Тожикистонда давлат тўнтариши қилиш ëки Тожикистонни беқарор минтақага айлантириш минтақанинг бошқа давлатларига нисбатан анча осонроқ¸ дейди Икром Ëқубов.\nБугунги низо илдизлари расмий Тошкент ва Душанба ўртасидаги сув омборлари борасидаги келишмовчиликдан сув ичмоқда¸ деб давом этади Ëқубов.\n- Юқорида айтганимдек¸ Ўзбекистон президенти минтақада қайсидир маънода ўзига қўшни давлатда беқарорлик вужудга келишидан манфаатдор.\nПрезидент Ислом Каримов шахс ва сиëсатчи сифатида ҳеч қачон ўзининг фикри билан келишмаган томонни жазоламасдан қўймайди. Буни унинг 20 йиллик ҳукмронлиги даврида кўриб келаяпмиз.\nҚайсидир бир жиҳатдан олиб қараганда¸ Ислом Каримов айнан ГЭСларнинг қурилиши борасида расмий Душанбе ва расмий Тошкент ўртасидаги айри фикрлардан келиб чиққан ҳолда¸ Душанбени қайсидир маънода беқарорлаштириш ва кучсизлантириш учун бу воситаларни ишга солаëтган бўлиши мумин.\nЧунки Ислом Каримов ҳам сиëсатчи¸ ҳам шахс сифатида барча воситаларни қўрқмасдан ишга сола оладиган сиëсатчи¸ дейди Икром Ëқубов.\nЎзбекистон МХХ собиқ зобити Икром Ëқубов фикрига кўра¸ расмий Тошкент Ўзбекистон исломий ҳаракати воситасида минтақадаги вазиятни ўз майлида ривожлантирмоқда.\nОзодлик: Ўзбекистон исломий ҳаракати раҳбари деб айтилган Тоҳир Йўлдошнинг Оқсарой билан ўзининг ишларини координация қилиши ҳақидаги гапни биз ҳар доим иддао деб айтамиз. Бунга умумий гаплардан бошқа ҳужжат¸ далилингиз борми? Чунки улар бизга чиқиб “биз ҳеч қанақа ҳамкорлик қилмаймиз” дейишди.\n- Мен радионгиз орқали Тоҳир Йўлдош деган авантюристга¸ у айнан авантюрист¸ савол бермоқчиман.\nБиринчидан¸ Тоҳир Йўлдош Ислом Каримов ҳукумати билан ҳамкорлик қилмас экан¸ нима учун шундай кучга тўла бўлиб турган вақтида¸ мамлакатга ҳужум қилмасдан олти миллион доллар пулни олиб орқага қайтиб кетди? Ваҳоланки¸ унинг 99 фоиз аскарлари ҳужум қилишга тайëр эди.\nИккинчидан¸ Тоҳир Йўлдош 17-18 нафар бечорани ўлдириб ташлаганини қандай изоҳлай олади? Бу май ойида Тожикистонда бўлган эди.\nБу 18 нафар йигит “Биз жиҳод учун келдик. Биз ҳокимиятни олиш учун келдик. Охиригача борайлик” деб Тоҳир Йўлдошдан талаб қилган. Буларга қарши чиққан инсон биргина Тоҳир Йўлдош бўлади.\nТоҳир Йўлдош “Биз ҳужум қилишни истамаймиз. Агар сизлар биз билан орқага қайтишни истамасангиз¸ қуролингизни топширинг” деди.\nБу 18 йигит қуролни топшириб¸ ўша жойдан 300 метр узоқлашар-узоқлашмас Тоҳир Йўлдош уларни отиб ташлади. Бу ўлдирилганлар Ўзбекистон марказий телевидениеси орқали бир ойгача намойиш этилди.\nУчинчидан¸ мен юқори доирага тегишли бир ҳужжатни кўрганман. Бу ҳужжат Тоҳир Йўлдош билан олиб борилаëтган ëзишмалар эди. Буни Тоҳир Йўлдош қандай қилиб изоҳлаб беради¸ дейди Икром Ëқубов.\nРоссия хавфсизлик хизматига яқин манбанинг Озодлик мухбирига билдиришича¸ минтақадаги вазият қалтислашувидан Тошкентдан кўра кўпроқ Россия манфаатдор.\nРоссия хавфсизлик кучларининг минтақадаги диний гуруҳлар¸ жумладан Ўзбекистон исломий ҳаракатига таъсир ричаглари бор¸ деди манба.


BBCning 60 lahzalik videoxabarlari - BBC Uzbek - Lotinda\nBBCning 60 lahzalik videoxabarlari\nСўнгги янгиланиш 3 июл 2013 - 17:10 GMT\nДунё сониялар ичида - 3 июлнинг видеохабарлари\n3 iyul kuni jahonda yuz bergan muhim voqealar videomajmui.\nИзоҳлар Биринчи бўлиб изоҳ қолдиринг Кириш ББС логинингиз билан, ёки рўйхатдан ўтиш изоҳ қолдириш ёки бошқа изоҳларни тавсия қилиш. Барча изоҳлар аввалдан модерациялаштирилган ва улар Форум қоидаларига бўйсуниши шарт . Cиз тизимга кирмасдан изоҳ қолдиришингиз мумкин. Сизнинг изоҳингиз аноним чоп этилади. Изоҳ олдига исмингизни киритинг Барча изоҳлар аввалдан модерациялаштирилган ва улар Форум қоидаларига бўйсуниши шарт * to'ldirish shart bo'lgan qator\nИсроил 'Ҳамас барпо этган ерости йўлларни' вайрон қилмоқчи 31.07.14\nМН17 қулаган жойга экспертлар ниҳоят етиб боришди


Дунёда сўнгги 10 йил да биринчи марта силдан ўлим ҳолатлари кўпайди | Qalampir.uz\nДунёда сўнгги 10 йил да биринчи марта силдан ўлим ҳолатлари кўпайди\nСаломатлик\t15 Октябрь 2021 17:15 3546\nСўнгги 10 йил ичида биринчи марта сил касаллиги туфайли ўлим ҳолатлари кўпайди. Памдемия касаликка қарши курашда эришилган ютуқларга жиддий зарар етказди. Бу ҳақда Жаҳон соғлиқни сақлаш ташкилоти ҳисоботида келтирилган.\n“COVID-19 пандемияси силга қарши курашда эришилган кўп йиллик ютуқларга жиддий зарар берди. Жаҳон соғлиқни сақлаш ташкилотининг 2021 йилги силга қарши глобал ҳисоботига кўра, ўн йилдан ортиқ вақт ичида биринчи марта сил касаллигидан ўлим ҳолатлари кўпайган”, дейилади ЖССТ хабарида\nҲисоботга кўра, 2020 йилда 1,5 миллионга яқин одам сил касаллигидан вафот этган. Улардан 214 минг нафари ОИВ (Инсон иммунитет танқислиги вируслари) билан касалланган. Ўлим ҳолати дунёнинг 30 мамлакатда жуда кўп кузатилган.\nЖССТ ҳисоб-китобларига кўра, ҳозирда 4,1 миллионга яқин одам сил касаллиги билан курашмоқда. Бу кўрсаткич 2019 йилдагига нисбатан 2,9 миллионтага кўп.\nТашкилотнинг маълум қилишича, сил касаллигини даволаш ва профилактик хизмат кўрсатишга сарфланадиган глобал харажатлар 5,8 миллиард доллардан 5,3 миллиард долларга камайган.\n03 Июль 12:03 68843\n04 Июль 13:26 60730\n03 Июль 14:19 44493\n03 Июль 09:53 35841\n04 Июль 16:52 34948


Компаниянгиздаги энг яхши ишчиларни қандай ушлаб қолиш керак? – Ўзбекистон миллий олимпия қўмитаси\nКомпаниянгиздаги энг яхши ишчиларни қандай ушлаб қолиш керак?\nЕтук мутахассисларга ҳар доим меҳнат бозорида талаб бор. Сизга уларнинг бошқа ташкилотга «ҳижрат қилишидан» қандай халос бўлиш кераклигини айтиб берамиз.\nХодимларга сармоя киритинг\nХодимлар бу компаниянинг асосий қадриятидир, шунинг учун ходимларни сақлаб қолиш бўйича ваколатли сиёсат ҳар қандай ташкилотнинг муваффақият калитидир. Aлбатта, моддий компенсация бу ерда муҳим рол ўйнайди. Aммо ходимлар компанияда фақат муносиб иш ҳақи эвазига қолади, дегани эмас.\nКасбий ривожланиш сингари номолиявий имкониятлар ҳам кишиларни жалб қилади ва руҳлантиради.\nШахсий ёндошишни амалиётга қўлланг\nБарча ходимлар индивидуалдир ва уларнинг ҳар бирига мос ёндашув бўлиши керак. Бироқ, келажакдаги карьераси ҳақида суҳбатни бошлаш учун мажбурий шарт бу унинг ҳозирги ҳолатида эришган натижаларидир.\nСифатли қайта мулоқот ўрнатинг\nХодим компанияни эмас, балки раҳбарни тарк этади. Ноёб кадрни сақлаш учун унинг мотивацияси ва интилишларини яхши тушуниш, ўзини исботлаш учун имконият бериш керак.\nСифатли ва доимий қайта алоқалар муҳим рол ўйнайди: нима содир бўлади ва кутилмалар ва талабларга нима жавоб бермайди. Доимий мулоқот ёқимсиз кутилмаган туҳфалардан қочишга ёрдам беради. Масалан, бешта диалог тизими – йил давомида менежер ва ходимнинг расмий учрашувлари.\nБиринчидан, йил учун иш режаси ва мақсадлар муҳокама қилинади. Ўртада, оралиқ натижалар ва шарҳлар умумлаштирилади, сўнгра мартаба танлови ва истиқболлари муҳокама қилинади. Охирида натижалар ва эҳтимолий ўзгаришлар ҳақида хабарлар. Бундан ташқари, ойда камида бир марта менежер ходим билан учрашади ва уни қизиқтирган асосий масалаларни муҳокама қилади.\nКелгуси режаларни ҳисобга олган ҳолда, ҳозирги ролда ривожланиш имкониятини беринг\nБаъзида одамлар мартаба истиқболлари йўқлиги сабабли иш жойини ўзгартирадилар. Ҳамма ташкилотларда ходимлар сонини кўпайтириш ва уларнинг ўз вақтида алмашинишини таъминлаш имконияти мавжуд эмас, шунинг учун келгусида ривожланиш учун номзодлар кўпинча бир компаниядан бошқасига ўтишлари керак бўлади.\nAгар ходим жорий ролида яхши бўлса, унда унинг тажрибаси фойдали бўлиши мумкин, унда уни янги бошланувчиларни ўқитишга ва турли лойиҳаларга жалб қилиш мумкин. Шундай қилиб, ўша позицияда бўлишига имкон бериб, бир вақтнинг ўзида турли вазифаларни бажарасиз ва профессионал сифатида ривожланиш имкониятини тежашингиз мумкин.\nИложсиз ваъдалар берманг\nХодимни ушлаб қолиш учун битта рецепт йўқлигини ёдда тутиш керак. Бироқ, нимани қила олмаслигини дарҳол айтишингиз мумкин – масалан, имконсиз ваъда бериш. Aйтайлик, ходимингиз бор – «сотувчилик қобилияти илоҳий», афсуски, етарлича бошқарув ва менежерлик салоҳияти йўқ.\nШу билан бирга, у раҳбар бўлиш истагида, чунки унинг дўстларининг мартабаси ўсишни бошлади – «Менинг ҳам вақтим келди». Сиз бундай ходимга, агар у «ҳали ҳам сотувчи» бўлиб ишласа, у минтақавий директор бўлишига ваъда беролмайсиз. Бу ҳеч бўлмаганда адолатсизликдир.\nAхир, унинг кўникмалари ўзгармайди ва у етакчилик мавқеини эгаллашга тайёр эмаслиги олдиндан аниқ. Тренинглар ва ўқув дастурларидан ташқари, мутахассисга у учун янги лойиҳани тақдим этиш имкониятига эгамиз, у ерда у ўзини янги ролда синаб кўради ва унга керак ёки керак эмаслигини тушунади ва лавозими катта ҳамкасбларига ўз қобилияти ва кўникмаларини янги жойда баҳолашда ёрдам беради.


Ҳужжат 12.12.2006 00 санаси ҳолатига\nЎЗБЕКИСТОН РЕСПУБЛИКАСИ ҚИШЛОҚ ВА СУВ ХЎЖАЛИГИ ВАЗИРЛИГИ ҲУЗУРИДАГИ ИРРИГАЦИЯ ВА ДРЕНАЖ МИЛЛИЙ ҚЎМИТАСИ ФАОЛИЯТИНИ ТАШКИЛ ЭТИШ ТЎҒРИСИДА\nЎзбекистон Республикаси Қишлоқ ва сув хўжалиги вазирлиги ҳузуридаги Ирригация ва дренаж миллий қўмитаси фаолиятини ташкил этиш ва такомиллаштириш мақсадида Вазирлар Маҳкамаси қарор қилади:\nЎзбекистон Республикаси Қишлоқ ва сув хўжалиги вазирлиги ҳузуридаги Ирригация ва дренаж миллий қўмитаси тўғрисидаги низом 1-иловага мувофиқ;\nЎзбекистон Республикаси Қишлоқ ва сув хўжалиги вазирлиги ҳузуридаги Ирригация ва дренаж миллий қўмитаси таркиби 2-иловага мувофиқ тасдиқлансин.\n2. Белгилаб қўйилсинки, Ўзбекистон Республикаси Қишлоқ ва сув хўжалиги вазирлиги ҳузуридаги Ирригация ва дренаж миллий қўмитаси Ирригация ва дренаж халқаро комиссиясида Ўзбекистон Республикаси манфаатларини ифодалайди.\nЎзбекистон Республикаси Қишлоқ ва сув хўжалиги вазирлиги ҳузуридаги Ирригация ва дренаж миллий қўмитаси тўғрисида\n1. Ўзбекистон Республикаси Қишлоқ ва сув хўжалиги вазирлиги ҳузуридаги Ирригация ва дренаж миллий қўмитаси (кейинги ўринларда Ўзбекистон Республикаси Ирригация ва дренаж миллий қўмитаси деб аталади) Ўзбекистон Республикаси Вазирлар Маҳкамасининг 2003 йил 28 июндаги 290-сон қарори билан ташкил этилган.\n3. Ўзбекистон Республикаси Ирригация ва дренаж миллий қўмитаси фаолияти Ўзбекистон Республикаси Қишлоқ ва сув хўжалиги вазирлиги томонидан мувофиқлаштириб борилади.\n7. Ўзбекистон Республикаси Ирригация ва дренаж миллий қўмитасининг юридик манзили: 700004, Тошкент шаҳри, Алишер Навоий кўчаси, 4-уй.\n11. Ўзбекистон Республикаси Ирригация ва дренаж миллий қўмитаси фаолиятига унинг раиси — лавозимига кўра Ўзбекистон Республикаси Қишлоқ ва сув хўжалиги вазирининг ўринбосари — Сув хўжалиги бош бошқармаси бошлиғи раҳбарлик қилади.\n15. Сув ва ер ресурсларидан фойдаланиш, ерларни мелиорациялашни яхшилаш ва шу кабилар соҳасидаги айрим муҳим ва комплекс вазифалар Ўзбекистон Республикаси Ирригация ва дренаж миллий қўмитасининг ҳамда Ўзбекистон Республикаси Қишлоқ ва сув хўжалиги вазирлиги ҳузуридаги Ер-сув ресурсларидан оқилона фойдаланиш, ирригацияни ривожлантириш ва ерларнинг унумдорлигини ошириш муаммоларини ҳал этиш кенгашининг қўшма мажлисларида муҳокама қилиниши мумкин.\n19. Ўзбекистон Республикаси Ирригация ва дренаж миллий қўмитаси ишчи гуруҳи фаолиятини молиялаштириш, шу жумладан Ўзбекистон Республикаси Ирригация ва дренаж миллий қўмитаси томонидан Ирригация ва дренаж халқаро комиссиясига ҳар йилги аъзолик бадалларини тўлаш бюджет маблағлари ҳисобига, Ўзбекистон Республикаси Қишлоқ ва сув хўжалиги вазирлигининг умумий сметаси доирасида амалга оширилади.\nЎзбекистон Республикаси қишлоқ ва сув хўжалиги вазирлиги ҳузуридаги Ирригация ва дренаж миллий қўмитаси\nҲамраев Ш.Р. — Ўзбекистон Республикаси қишлоқ ва сув хўжалиги вазирининг\nўринбосари – Сув хўжалиги бош бошқармаси бошлиғи — Ирригация\nва дренаж миллий қўмитаси раиси\nМухамедназаров Л.Х. — Раис ўринбосари (Ирригация ва дренаж миллий қўмитаси бош котиби)\nАлихонов Б.Б. — Ўзбекистон Республикаси Давлат табиатни муҳофаза қилиш қўмитаси раиси\nИшанов Ҳ.Ҳ. — Вазирлар Маҳкамаси қишлоқ ва сув хўжалиги, қишлоқ хўжалиги\nахборот-таҳлил департаментининг бош мутахассиси\nКамолов Т.К. — «Давсувхўжаликназорат» инспекцияси раиси\nАбдураҳмонов Б.А. — «Ўзбекэнерго» давлат-акциядорлик компанияси бошқаруви\nТўйчиев И.Т. — Молия вазирлиги Агросаноат комплексини молиялаштириш бошқармаси бошлиғи\nАзимов У.А. — Қишлоқ ва сув хўжалиги вазирлиги Сув хўжалиги бош бошқармаси бошлиғининг ўринбосари\nПримов Ш.О. — Қишлоқ ва сув хўжалиги вазирлиги Ерларни мелиорациялаш бошқармасининг бошлиғи\nТошев А.Х. — Қишлоқ ва сув хўжалиги вазирлиги Сув ресурслари баланси ва сувни тежайдиган\nтехнологияларни ривожлантириш бошқармасининг бошлиғи\nМягков С.В. — «Ўзгидромет» маркази Гидрометеорология илмий-тадқиқот институти\nАбдуллаев У.В. — «UZGIP» масъулияти чекланган жамият раиси\nМаҳмудов Э.Ж. — Ўзбекистон Республикаси Фанлар академияси Сув муаммолари институтининг директори\nЮсупов Ш.Т. — Қишлоқ ва сув хўжалиги вазирлигининг Ўрмон хўжалиги бош бошқармаси\nҳузуридаги манзарали боғдорчилик ва ўрмон хўжалиги маркази директори\nРахимов Ш.Х. — Қишлоқ ва сув хўжалиги вазирлигининг САНИИРИ илмий-ишлаб чиқариш бирлашмаси\nСражитдинов Р.З. — Қишлоқ ва сув хўжалиги вазирлигининг «Ўзсувтаъмирфойдаланиш» республика\nЖигарев С.Д. — «GIDROPROEKT» очиқ акциядорлик жамиятининг директори\nЛисков Ю.Н. — «Энергия» бирлашган диспетчерлик маркази бошлиғи (келишув бўйича)\nБўронов У.К. — Оролни қутқариш халқаро жамғармасининг GEF агентлиги раҳбари вазифасини\nбажарувчи (келишув бўйича)\nАнтонов В.И. — Қишлоқ ва сув хўжалиги вазирлигининг «Сувлойиҳа» ишлаб чиқариш бирлашмаси\nУмаров У.У. — Ўзбекистон Миллий университетининг профессори\nҲамидов М.Х. — Тошкент ирригация ва мелиорация институти гидромелиорация факультетининг декани\nХудойберганов Ю.Х. — «Амударё» ҳавза сув хўжалиги бирлашмасининг бошлиғи (келишув бўйича)\nРаҳматов Н.Р. — «Сирдарё» ҳавза сув хўжалиги бирлашмаси бошлиғининг ўринбосари (келишув бўйича)\nИзоҳ. Ирригация ва дренаж миллий қўмитаси аъзолари бошқа ишга ўтган тақдирда қўмита таркибига ушбу лавозимларга янгидан тайинланган шахслар киритилади.\n2-илованинг 23-банди қуйидаги таҳрирда баён қилинсин:\n«Ирригация ва дренаж миллий қўмитаси»;\n3 ва 3а-иловаларнинг «Вазирнинг биринчи ўринбосари — Сув хўжалиги бош бошқармаси бошлиғи» блокидаги, шунингдек 5-илова 18-бандининг биринчи хатбошидаги «биринчи ўринбосари» сўзлари «Ўринбосар» сўзи билан алмаштирилсин.\n2. Вазирлар Маҳкамасининг «Сув хўжалигини бошқаришни ташкил этишни такомиллаштириш тўғрисида» 2003 йил 21 июлдаги 320-сон қарорида (Ўзбекистон Республикаси ҚТ, 2003 й., 7-сон, 65-модда):\n2-иловадаги «Ирригация ва дренаж бўйича республика қўмитаси» сўзлари «Ирригация ва дренаж миллий қўмитаси» сўзлари билан алмаштирилсин;\nбиринчи хатбошидаги «биринчи ўринбосари» сўзлари «ўринбосари» сўзи билан алмаштирилсин;\nиккинчи хатбошидаги «Ирригация ва дренаж бўйича республика қўмитаси» сўзлари «Ирригация ва дренаж миллий қўмитаси» сўзлари билан алмаштирилсин.\n3. Вазирлар Маҳкамасининг «Ўзбекистон Республикаси Вазирлар Маҳкамасининг Ўзбекистон Республикаси Қишлоқ ва сув хўжалиги вазирлиги фаолиятини ташкил этишни такомиллаштириш тўғрисида» 2003 йил 28 июндаги 290-сон қарорига ўзгартириш ва қўшимчалар киритиш ҳақида» 2004 йил 4 июндаги 257-сон қарорига (Ўзбекистон Республикаси ҚТ, 2004 й., 6-сон, 51-модда) иловадаги «Ирригация ва дренаж бўйича республика қўмитаси» сўзлари «Ирригация ва дренаж миллий қўмитаси» сўзлари билан алмаштирилсин.


Францияда фарзандларини фақат пишириқ ва кока-кола билан боққан отага жазо тайинланди - 25.10.2018, Sputnik Ўзбекистон\nФранцияда фарзандларини фақат пишириқ ва кока-кола билан боққан отага жазо тайинланди\nФранцияда фарзандларини фақат пишириқлар ва кока-кола билан боққан отага жазо тайинланди. 25.10.2018, Sputnik Ўзбекистон\nФранцияда фарзандларини фақат пишириқлар ва кока-кола билан боққан отага жазо тайинланди.\nТОШКЕНТ, 25 окт - Sputnik. Францияда ўз фарзандларини фақат турли пишириқлар ва кока-кола билан боққан отага 3 ойлик қамоқ жазо чораси тайинланди, деб хабар қилди РИА Новости.\nТрассада ҳаракатланаётган вақтда машинада жинсий алоқа қилган ҳайдовчига чора кўрилади\n24 Октябр 2018, 19:10\nБу киши ичкиликдан азоб чеккаётган бўлиб, ёлғиз ўзи икки нафар (3 ва 4 ёшли) бола тарбияси билан шуғулланади.\nАниқланишича, уларнинг уйида ҳеч қандай тўшак, музлатгич, уйинчоқ бўлмаган.\nҒалати ойла ижтимоий хизматлар эътиборига тушади. Улар болалар овқат сифатида фақат пишириқ ва кока-кола берилганлигини аниқлашади. Бундай овқатланиш туфайли тўнғич боланинг еттита тиши олиб ташланди.\nҲозирги вақтда болалар васийларда. Ота Лиможедаги қамоққа жўнатилди.


Горбачев: АҚШ мутлақ устунликка эришиб барчага ўз ҳукмини ўтказмоқчи\n16:00 16 Июл 2019\n10:22 13.02.2019 Ҳавола олиш\nМихаил Горбачев АҚШнинг яқин ва ўрта масофа ракеталари шартномасидан чиқиши ҳақидаги қарорига изоҳ берди.\nТОШКЕНТ, 13 фев – Sputnik. Совет Иттифоқининг собиқ президенти Михаил Горбачев АҚШнинг Яқин ва ўрта масофа ракеталари ҳақидаги шартномадан чиқиш ҳақидаги қарорини танқид қилди, деб ёзмоқда РИА Новости “Ведомости” газетасига асосан.\nЭслатиб ўтамиз, ушбу шартнома Михаил Горбачев ва Рональд Рейган томонидан 1987 йилнинг декабрида имзоланган эди. Дональд Трамп 2 февралдан бошлаб АҚШ ушбу шартномадан чиқишини эълон қилди.\n“АҚШнинг ушбу қадами ортида улар рўкач қилаётган сабаблар эмас, барча чекловлардан озод бўлиб, мутлақ ҳарбий устунликка эришиш ва дунёга ўз ҳукмини ўтказиш нияти ётади”, - деди Горбачев.\nСобиқ СССР президенти фикрига кўра, АҚШнинг бундай интилиши, аслида, дунё хавфсизлигига путр етказиб, ноаниқ сиёсий вазият ва мутлақ қарама-қарши натижага олиб келиши мумкин. Оқибатда барча мамлакатлар, жумладан АҚШ ҳам зарар кўради.\nУндан ташқари, АҚШ ичида бугунги кунда мавжуд бўлган партиялараро низолар, Москва билан барча соҳаларда, жумладан ядровий қурол соҳасида ҳам мулоқотни тўхтатишга олиб келмоқда. Горбачев АҚШни ички низоларни енгиб ўтиш ва Москва билан диалогни давом эттиришга чақирди.\nРоссия президенти Владимир Путин АҚШнинг Яқин ва ўрта масофа ракеталари ҳақидаги шартномадан чиқиши ҳақидаги қарорига жавобан Москва янги қурол-яроғ пойгасига киришмасдан АҚШнинг ҳатти-ҳаракатларига мос равишда жавоб қайтаришга ваъда берди.\nГорбачев ва Рейган яқин ва ўрта масофа ракеталари ҳақидаги шартномани имзолашмоқда. Вашингтон, 1987 йил.\nЎзбекистон ва Россия транспортда юк ташиш ҳажмини оширади\n2018 йилда икки давлат ўртасида автомобилда ташилган юк ҳажми 888,5 минг тоннани ташкил этган. Бу 2017 йилги кўрсаткичлардан 48 % га ортиқ деганидир.\n15:58Ўзбекистон ва Россия транспортда юк ташиш ҳажмини оширади


Ҳамманинг тўлақонли ҳаётга ҳаққи бор. Аутизмга йўлиққан болаларни ижтимоий ҳаётга олиб кириш ҳақида - Daryo\n19:41, 28.10.2019 35272\nҲамманинг тўлақонли ҳаётга ҳаққи бор. Аутизмга йўлиққан болаларни ижтимоий ҳаётга олиб кириш ҳақида\nАутизм энг оғир руҳий хасталиклардан бири ҳисобланади. Бу дардга йўлиққан одамларга кўмаклашиш, улар тўлақонли ҳаёт кечиришига шароит яратиб бериш бугун кўплаб давлатларда долзарб бўлиб қолмоқда.\nБундай муаммо Ўзбекистонда бўлмаса ҳам, хасталик кенг тарқалмаган бўлмаса ҳам, аутизмга чалинган ҳар қандай фуқарога жамият бефарқ бўла олмайди. Айниқса аутизмга йўлиққан болалар жамият учун оғир муаммо ҳисобланади. Шу муносабат билан «Дарё» психолог Дарья Переверзеванинг аутизмга йўлиққан болаларни ижтимоий ҳаётга мослаш борасидаги фикрларини келтириб ўтади.\nАутистик спектрнинг бузилиши (АСБ) – ўзаро социал муносабатлар, фикр алмашинуви сифатининг бузилиши ва ўзини тутишида стереотипик характер ва қизиқишларни бирлаштирувчи бузилишлар гуруҳи ҳисобланади. Симптомлар бола уч ёшга тўлгунга қадар сезилиши керак. Аутизм – клиник ташхис ва у боланинг ўзини тутиш кузатувларига асосланган ҳолда қўйилади.\nАутизм кўринишларининг спектри жуда ҳам кенг. Олдинингизда яққол интеллектуал етишмовчилиги бўлган ёки юқори когнитив хусусиятларга эга, ҳаттоки истеъдодли бўлган бола ўтирган бўлиши мумкин. Баъзан гапириш жараёнининг қўпол секинлашуви ёки аксинча ёшига мос бўлмаган ўта ривожланган сўзлаш қобилияти ва сўз бойлигига эга бўлиши мумкин. Бу ҳолатларнинг барчасини социал ўзаро алоқалар ва фикр алмашинувининг бузилиши бирлаштириб туради. Сабаблар ва патогенетик механизмлар эса ҳар хил бўлади. Мисол учун, иш фаолиятинг бузилиши аутизм симптомларини келтириб чиқарадиган икки юздан ортиқ генлар аниқланган.\nЎзаро социал алоқалар\nСоциал адаптациянинг ривожланиб кетиши ва муваффақиятли ўтишининг прогнози турлича. Умуман олганда, аутистик бузилишлар спектри кенглигини ҳисобга олсак, бу касаллик билан ўртача оғриган болани тасаввур қилиш қийин. Прогноз эса аутизмнинг қайси формаси билан ишлашимизга боғлиқ бўлади. Тадқиқотларга кўра, оддийгина интеллектуал етишмовчилиги бор Даун билан касалланган беморнинг прогнози аутизм ва интеллектуал етишмовчилик бор беморникидан кўра яхшироқ. Худди шундай, агар юқори функсионал интеллектга эга аутистлар – нормал интеллектга эга одамлар – ҳақида гапирадиган бўлсак, уларнинг реализация имкониятлари (мустақил яшаш, мутахассисликка ва ишга эга бўлиш) нейротипик тенгқурлариникидан кўра анчагина қийинроқ.\nЎзаро социал алоқалар – бу инсоннинг асосида социал мотив ётган ҳар қандай хатти-ҳаракатларидир. Мисол учун, табассум ёрдамида суҳбатдошингизда ўзингизга мойилликни оширасиз. Кўрув контакти ёрдамида суҳбат давомида бир-биримизга қараймиз ва суҳбатдошимиз бизни тушуняптими, унга биз гапираётган мавзу қизиқми – баҳо берамиз. Ўзининг яхши ва ёмон кечинмаларини бўлишишга интилиш. Бизнинг ҳар қандай хатти-ҳаракатимиз социал йўналишга эга десак муболаға бўлмайди. Тасаввур қиламиз: бола мактабга боряпти, ота-онаси уни мақташлари учун у яхши баҳо олишга ҳаракат қилади. Унинг ҳаракатлари асосида социал мотив ётибди: у буни 5 рақами 2 сонидан чиройлироқ бўлгани учун эмас, балки ўзини бошқа одам томонидан тан олиниши учун қиляпти. Нормада шундай бўлади. Ривожланишдаги бошқа бузилишларда ҳам шундай бўлади. Фақат аутизмда эмас. Аутизм билан оғриган болаларда бу хулқ-атвор эрта ёшлардаёқ бузилади.\nПредметларни қайта ва қайта тартибга келтириш – аутизмнинг эҳтимолли белгиси\nБузилиш шунга олиб келадики бола малака мулоқот давомида узатиладиган таълим формаларидан мосуво бўлади. Аутизминг эрта белгиларидан бири бошқа одамнинг нигоҳини кузата олмаслик. Бола суҳбатдоши қаёққа қараётганини тушунмайди, демак, нима унинг диққатини тортди, нима қизиқ, нима хавфли, онаси нима ҳақида гапиряпти тушунмайди. Оддий ҳолатни тасаввур қилинг: она кўрганини болага изоҳлаб беряпти: «Ана кучукча югуриб кетди, мана мушук, анави ерда самолёт учиб кетди». Она фарзанди ҳам у қараб турган нарсага қараганини, иккалалари ҳам бир нарсага нигоҳ ташлаб турганликларини тушуниб турганлиги учун бу ишни қиляпти. Ана энди тасаввур қилинг бола онасининг нигоҳини кузата олмайди ва у қараган томонга қарамайди. Бу ҳолатда у кўриб турган нарса ва унга айтилаётган маълумот ўртасида боғлиқлик бўлмайди. Мана шунинг ўзи гапириш қобилияти ривожланишинг секин кечишига сабаб бўлади. Бошқа бир мисол – боланинг диққатини ўзига тортган нарсани кўрсатувчи ишора. Бу сенга керакли бўлган нарсага бошқанинг диққатини жалб қилиш қобилияти. Бу кўникманинг 1,5 ёшли болада йўқлиги – жиддий хавотир учун сабаб.\nЎзаро социал муносабатларнинг бузилиши мавзусини давом эттирган ҳолда «психологик моделни (theory of mind)» эслаб ўтиш мумкин. Психик модель – бошқа одам нимани билади, нимани яхши кўради, нимага қизиқади, нима ҳақида ўйлаши тўғрисидаги тасаввурларимиз. Қандайдир суҳбатни бошлаётганимизда уни тўғри келган жойдан эмас,аксинча суҳбатдошимиз аллақачон биладиган жойдан мўлжал олган ҳолда бошлаймиз. Аниқроқ айтадиган бўлсак – бизнинг фикримизча у биладиган жойдан. Мана шу унинг фикрлаш образи ҳақидаги моделимиз психологик модел бўлади. Баъзан биз хато қиламиз ва ўртада тушунмовчилик пайдо бўлади. Лекин психологик модел туғма қобилият эмас. Ёш болалар ўзини бошқа инсон ўрнига қўйиб кўришга мойил эмас ва улар биладиган нарсани бошқалар ҳам билади деб ўйлайди. Маълум ёшга этгандан сўнг бундай эмаслигини тушуниб етишади. Бироз ғамгин туюлиши мумкин, лекин психологик моделнинг камолотга етганлигининг критерияси алдаш қобилиятининг пайдо бўлиши. Аутизм билан касалланган болаларнинг маълум қисмида психик модел ривожланишида тутилишлар юз беришини кўрсатувчи тадқиқотлар ўтказилган. Бу эса болаларда бошқа одамнинг ўй-фикрлари, билимлари ва ҳиссиётлари ҳақида тасаввур йўқлигини ва улар бу маълумотни ўзларининг юриш-туришида мўлжал олиш учун фойдаланмасликларини англатади.\nКейинги симптомлар гуруҳи – коммуникациянинг бузилиши. Коммуникация - ўзаро маълумот алмашиш. Биз маълумотларини вербал –сўз ёрдамида оғзаки ёки ёзма ҳолда ва новербал - сўз ўрнини босувчи хатти-ҳаракатлар, имо-ишора, нормал мимика билан берамиз.\nАутизм билан оғриган беморларда нутқ секин ва яққол ўзига хослик билан ривожланади. Секин ривожланиш сўзлар ва жумлаларнинг кечроқ пайдо бўлишида ва махсус аграмматизмда намоён бўлади. Кўп ҳолларда нутқ стретипик, бола тез-тез иқтибослар ёки ёдлаб олган жумлалари билан гапиради, мустақил гап тузмайди. Тез учраб турадиган симптом – эхолалия – фақат эшитган гапини такрорлаш. Ҳар қандай ҳолатда ҳам, нутқ мулоқот учун фойдаланилмайди. Аутист болада новербал коммуникация – имо-ишора ва мимика – ҳам бузилади. Нутқи ривожланишдан ортда қолаётган бола ишоралар, мимика билан ўзининг фикрларини етказиб бериши мумкин. Аутизм билан касалланган бола эса буни қила олмайди.\nУчинчи симптомлар гуруҳи – чегараланган стереотпик қизиқишлар характери. Бу намоён бўлишининг кўплаб вариантлари бор. Аутизмга чалинган юқори функсионал инсонлар битта тор доирадаги мавзуни чуқур ўрганиши ва бошқа ҳеч нарсага эътибор бермаслиги мумкин. Ривожланишдан ортда қолган болаларда бу нарса бунданда хунук ҳолатда намоён бўлиши мумкин. Бу болалар аниқ бир сезгига диққатини қаратганда сенсомотор стереотипларда намоён бўлиши мумкин: сувга қараб туради, кўзлари олдида бармоқларини ҳаракатлантиради ёки қандайдир товушга диққат қаратади. Бундай хатти-ҳаракатларнинг асосида бир хилдаги ҳис-туйғуларни ҳис қилишга интилиш ётади. Шунинг учун бу гуруҳ симптомларини коррексиялаш жуда қийин. Бола бир хилдаги туйғуларни туйишни хоҳлайди, ҳар доим шу фаолиятга қайтишга интилади, бу реализацияси учун унга ҳеч ким керак эмас. Бу фаолият ўзини-ўзи мустаҳкамлаб боради ва ҳеч қандай ривожланишга эга бўлмайди.\n«Аутизм» сўзи остидаги барча бузилишлар спектрини тушунгандан сўнг, бу дефицитларни ошиб ўтиш нақадар қийинлиги аён бўлади. Биз болага атроф муҳит билан муносабатда бўлишига, бошқа одамларга мўлжал олиб янги кўникмалар орттиришига имконият берадиган базавий механизмлар бузилган ривожланиш формаси билан ишлашимизга тўғри келади. Аксига олиб жамиятдан, социал ориэнтирлардан ажралиб қолиш жуда эрта бошланади. Ҳозирги кунда аутизмни медикаментоз давоси йўқ, чунки касалликнинг келиб чиқиш механизмлари номаълум. Фақатгина кучли қўзғалиш билан боғлиқ симптомларни пасайтириб туриш учунгина бир қатор препаратлар мавжуд халос.\nҲозирда бу ҳолатдан чиқишнинг ягона йўли – бу психологик ва педагогик коррексия. Айни вақтда хулқ-атворнинг биҳевиоризм принципларига асосланган амалий анализи (Applied Behavior Analysis - ABA) эффективлиги юқори методика саналади. Асосий ғоя шундаки, ҳар қандай хатти-ҳаракат уни чақирадиган сабабига эга ва унинг оқибатлари ёки уни мустаҳкамлайди ёки сўндиради. Хулқ-атвор коррексияси ташқи муҳит стимулларини мақсадли манипуляцияси ёрдамида амалга оширилади. Бу эса керакли кўникмаларни шакллантиришга ва кераксиз хатти-ҳаракатларни сўндиришга хизмат қилади. Бу ёндашувда барча қийин кўникмалар кичик блокларга - ҳаракатларга ажратилади. Ҳар бир ҳаракат болага алоҳида-алоҳида ўргатилади, кейин бир занжирга уланади ва қийин кўникма ҳосил қилинади.\nКўпинча ривожланишдаги қийинчиликларни енгиб ўта олишмайди, шунинг учун ҳар икки тараф ҳам ҳаракат қилиши керак. Социализация – бу жамиятдаги ҳаёт: мактабда таълим олиш, музейга ёки театрга ёки магазинга бирга бориш, касбга эга бўлиш. Шу сабабли боланинг социализациялаштириш бевосита жамиятнинг бу болани қабул қила олиш имкониятларига боғлиқ. Бугунги кунда инклюзив таълим ривожланмоқда ва ривожланишида ўзига хосликларга эга болалар оммавий мактабларда ўқиб билим олиши мумкин, мактаб эса ҳар қандай болани қабул қила олиш имкониятига эга бўлиши зарур. Бу жуда ҳам қийин ва машаққатли йўл ва яхши ўйлаб чиқилмаган унинг қатнашчилари ва ҳар бир бола учун тушунарсиз бўлган амалиёт омадсиз якун топиши мумкин. Аммо пировардида, ўйлашимизча бир авлод миқёсида бу амалиёт ўз натижасини беради. Замонимиз болалари орамизда ривожланишида ўзига хосликларга эга одамлар – аутизм, Даун синдроми ва бошқа касалликлар билан оғриган беморлар – борлигини билиб катта бўлишади. Ва ўшанда аутизмга чалинган инсонлар жамиятдан камроқ изоляцияланади. Жамият қанчалик даражада ҳар хил инсонлардан ташкил топгани ҳақида маълумотга эга бўлса, у шунчалик ўзгача инсонларни осон қабул қилади ва бошқаларга ўхшамайдиган кўплаб кишилар унга мослашади.\n08:20 Бугун 713\n08:01 Бугун 1422\n08:01 Бугун 2510\n07:40 Бугун 5330\n14:37, 01.06.2020 118333\n22:57, 01.06.2020 106228\n16:44, 02.06.2020 107674\n17:22, 01.06.2020 105332


Андижонда пахта йиғим–теримига пухта тайёргарлик кўрилгани ўз самарасини бермоқда\n20:00 / 11.09.2016\nКуз келиши билан пахтакорларимиз учун маъсулиятли палла бошланади. Эрта баҳордан улкан меҳнат ва меҳр ила парваришлаб етиштирилган ҳосилни йиғиштириб олиш даври етиб келганидан дарак, бу.\nАндижонлик миришкор бободеҳқонлар томонидан етиштирилган ҳосил чўғини кўриб кўзингиз қувнайди. Вилоятнинг қайси фермер ҳўжалигига борманг, теримчилар учун кўнгилдагидек шароитлар яратилганига гувоҳ бўласиз.\n“Истиқлол” фермер ҳўжалиги раҳбари уста деҳқон Тоҳиржон Режапов билан йиғим-теримни бориши ҳақида суҳбатлашдик. – Оппоқ очилиб турган пахталар йил давомида амалга оширилган катта меҳнатимиз самараси,- дейди Тоҳиржон ака. -Хусусан, вилоятимизда ҳосилни нес-нобуд қилмай йиғиштириб олиш учун пухта тайёргарлик кўрилди. Биринчи навбатда теримчилар учун кўнгилдагидек шароит яратилганини айтиб ўтиш жоиз. Дала бошида икки маҳал иссиқ овқат ташкил қилганмиз. Дам олиш жойларида теримчилар учун барча қулайликлар яратилган. Терилган пахта учун меҳнат ҳақлари дала бошида ўша куннинг ўзида берилаётгани, мавсум бошланмасдан тахт қилиб қўйилган техникаларни пахта хом ашёсини пешма-пеш қабул қилиш масканларига етказиб бераётгани терим суръатига ижобий таъсир кўрсатмоқда.\n11:08 / 13.06.2018\nАндижон шаҳар ИИБда Шуҳрат Парпиев ўрнига янги бошлиқ тайинланди\n19:57 / 04.06.2018


“Фақат Султон билан чиқа олурсиз, холос” « Ўзбекистон Халқ Ҳаракати\n“Фақат Султон билан чиқа олурсиз, холос”\n”Эй жин ва инс жамоалари, агар сиз осмонлару ер чегараларидан чиқиб кетишга қодир бўлсаларингиз, чиқаверинглар. Фақат Султон ила чиқа олурсиз, холос”. (Роҳман сураси, 33-оят)\n2018 йилнинг август ойида NASA Parker Solar Probe номли фазо кемасини Қуёш томонга учирди. Ушбу жисм инсон томонидан барпо этилган энг тез ҳаракат қилувчи фазовий кема бўлиб, ҳозирги кунда унинг тезлиги ~ 246 960 км/соатни ташкил этади.\nParker Solar Probe Қуёшни яқиндан кузатиш мақсадида барпо этилган бўлиб у тарихда инсон томонидан барпо этилган жисмлар орасида биринчи бўлиб Қуёш сатҳига 6 163 787 км яқинликгача етиб боради.\nЕр билан Қуёш ўртасидаги масофа 149 600 000 километрни такшил этади.\nҚуёш Сомон йўли галлактикасидаги 200 миллиарддан ортиқ юлдузлар ичида битта юлдуз холос.\nБизга Қуёшдан кейин энг яқин юлдуз Альфа Сентавргача бўлган масофа 4.24 ёруғлик йили ёки 40 000 000 000 000 километрни ташкил қилади.\nИнсон барпо этган энг тез ҳаракатланувчи фазовий кема тезлигида (246960 км/соат) ҳаракатланилса ҳам, бизга энг яқин бўлган мана шу юлдузга етиб бориш учун 18 586 йил керак бўлади.\nСомон йўли галлактикасининг кенглиги 100 000 ёруғлик йили, бизгача энг яқин спирал галлактикагача эса 2,5 миллион ёруғлий йилича масофа бўлиб, бизнинг энг тез фазовий кемамиз 11 миллиард йилда бу галлактикага етиб боради.\nБизга маълум коинотнинг бугунги чегарасигача бўлган масофага етиб бориш учун шу тезликда 203 350 451 825 251 йил саёҳат қилишимиз керак бўлади. Аммо коинотнинг кенгайиши ҳисобига унинг чегараси биздан ёруғлик тезлигидан ҳам тезроқ узоқлашиб бораётганини инобатга олсак, коинот чегарасига физик имкониятлар билан етиб боролмаслигимиз аниқ бўлади.\nҚани, жин ва инсонлар, осмонлару ер чегарасидан чиқишга қодир бўлсангиз, чиқиб кўрингчи? Чиқа олмайсиз. Бу илоҳий ҳақиқат!\n“Фақат Султон билан чиқа олурсиз, холос”.